KUKAI DANTZA TALDEAK ‘ERRITU’ ESTREINATUKO DU HONDARRIBIAN IGANDEAN : Zazpi aldizkaria\nKUKAI DANTZA TALDEAK ‘ERRITU’ ESTREINATUKO DU HONDARRIBIAN IGANDEAN\nUrr, 2018 Hondarribia, dantza, Itsas Etxea\nIgandean 19:30ean Itsas Etxea Auditoriumean Kukai Dantza Taldearen ikuskizun berriaren estreinaldia egingo da Euskal Herrian. Jon Maia eta Sharon Fridmanen zuzendaritza artistikoarekin, obrak “Ikuskizun berritzaileenari eta originalenari” saria jaso du TAC Valladolideko Kaleko Antzerki eta Arteen Nazioarteko jaialdian.\nEpaimahaiak, Kukai Dantzaren azken lanak tradizioa eta erritoa lengoaia garaikide bihurtzeko duen ahalmena nabarmendu du.\nSarrerak 12 eurotan saltzen dira https://tickets.kutxabank.es/ES/ gunean, ARMA PLAZAn larunbaterarte eta igande arratsaldez Itsas Etxea Auditoriumean. 18 urtetik beherakoentzat, sarrerak 6 euro kostako du.\nBizitzan zehar egindako bidaia\nErritu bizitzan zehar egindako bidaia bat da. Alegia, bizitzako faseak zeharkatzen ditu naturarekin eta komunitatearekin zerikusia duten pasabide-erritu indibidual eta kolektiboen bidez. Fase horiek jaiotzaren eta kaosaren artean dabiltza; tartean, bakardadearen mortutik pasatzen dira, eta elkartzera, maitasunera eta, azkenik, heriotzara iristen.\nErrituak zubi dira bi alderen artean: batetik, gure izate indibiduala -iraganak, orainak, gerorako promesek eta aukerek betetzen dutena- eta, bestetik, esperientzia kolektibo erritualizatua -hor da beti erreferentzia gisa, baina etengabe ari da higitzen eta aldatzen-, eta bi aldeon arteko loturen zentzua aurkitzen saiatzeko balio digute. Espiritualtasuna, samurtasuna eta norberaren erabakimena batera doaz bidaia horretan, zeina, azkenean, kolektiboa baita, baina pertsona kontzienteenen ibilbideen eraginpean.\nKukai Dantzak hainbat sari eskuratu ditu bere ibilbidean zehar. Dantza ikuskizun Onenari Max Saria 2017. urtean, Dantza talde onenari MAX Saria 2015 eta 2017 urteetan, Leioako Umore Azokako Ohorezko Saria 2016. urtean, Dantza ikuskizun Onena Huescako Dantza eta Antzerki jaialdian 2014 eta 2016 urteetan, Aipamen Berezia Valladolideko Nazioarteko Kaleko Arteen Jaialdian, Donostia Antzerki Saria 2003…


Baina guztiaren gainetik, eta bere bihotz zabalaren ezagugarritzat edo-eta eraspen garbiaren monumendu bezala hor daukagu Seguran elizako aldare nagusiko erretaula bikaina, bere izatea osoki herriko seme ospatsu honi zor diolarik.\nAgidenez, erretaula amaiturik ere, ondasun multzoa sobera gelditu zen, eta haiekin Gurutze Sainduaren eta Arrosarioko Ama Birjinaren aldareak ziren egin (1) Aldare biok tailatu zituen artista, segurarra bera ere: Antonio Arsuaga da. Erretaula nagusian, neurri desberdineko 42 irudi ezarri ziren, biziki ederrak denak ere, eta Luis Salvador Carmona, balentziar artistaren obrak.\nGisa honetako jokabideak lekuko, ongi ikusirik dugu udal artxibategia arakatzen ibili garenean, zer nolako goraipamen eta eskerrona ageri den dokumentuetan segurar herritarren gandik biografiatzen ari garen herriko seme leial honen ganako.\nEz da batere harritzeko, izan ere.


Javier Buces: "Izen-abizenak jarri nahi dizkiogu biolentzia guztiari" - Gipuzkoako Hitza\nJavier Buces: “Izen-abizenak jarri nahi dizkiogu biolentzia guztiari”\n2022, maiatzak 06 Albisteak, gipuzkoa, Gizartea, Politika 180\nOroimena eta giza eskubideak Bergaran programaren barruan, oroimenaren bulegoa ireki zuten joan den astean herrian, eta maiatzeko asteazken guztietan egongo da zabalik. Udalarekin batera, Aranzadi zientzia elkartea ari da proiektua garatzen, eta Javier Buces (Sevilla, Espainia, 1982) elkarteko historialariak lekukotzak ematera animatu ditu herritarrak: “Errepresio edo biolentzia batzuk ez daude dokumentatuta oraindik”.\nOroimena eta giza eskubideak Bergaran programaren barruan, oroimenaren bulego bat jarri duzue. Zertarako izango da?\nAranzadik herri batean ikerketa bat hasten duenean, alde batetik, hainbat artxibo —tokikoa, militarra…— kontrastatzen ditugu; bestetik, lekukotzak biltzen ditugu, eta, horretarako, oroimenaren bulegoa jartzen dugu. Bulego horretan, lehen kontaktua egiten dugu jendearekin, elkarrizketak-eta lotzeko. Jendea informazioa ematera eta jasotzera etor daiteke.\nZer motako informazioa lortu nahi izaten duzue?\nGuk oroimen historikoa eta gertuko oroimena ikertzen ditugu; 1936tik gaur egunera arteko aldi osoa, motibazio politikoko biolentzia asko eta giza eskubideen urraketa asko egon baitira gerra hasi zenetik orain arte. Helburu nagusia biktimak lokalizatzea eta identifikatzea izaten da: gerrako, frankismoko eta motibazio politikoko biktimak. Izan ere, errepresio edo biolentzia batzuk ez daude dokumentatuta oraindik.\nZer falta da artxiboetan?\nEsate baterako, normalean ez da egoten emakumeek jasandako errepresioari edo estigmatizazio sozialari buruzko dokumenturik. Azken hamarkadetako biolentziari dagokionez, hilketak dokumentatuta egon ohi dira, baina tortura kasuak, estortsio ekonomikoak eta beste gertaera asko, ez; edo polizia txostenak egoten dira, eta ezin ditugu begiratu. Historia orokorra gutxi gorabehera ezagutzen dugu, baina izen-abizenak jarri nahi dizkiogu indarkeria horri guztiari. Beti hitz egiten da egiari, justiziari eta erreparazioari buruz, eta, historialari gisa, gu lehen printzipio horretan gaude, egia jakiteko lanean, ondoren beste batzuek justizia eta erreparazioa egin dezaten.\nZer-nolako kasuak kontatu ohi ditu jendeak?\nFrankismo hasierako garaian hilketak, epaiketa militarrak, ordena publikoko auzitegiaren sententziak, erbesteratuak, emakumeen aurkako errepresioa eta abar egon ziren; frankismoko azken garaian, trantsizioan eta demokrazian, ETA sartu zen, eta handik aurrera beste urraketa batzuk ere aurkitzen ditugu: tortura kasu asko daude, hilketak, ustez enfrentamenduak diren hilketak —seguru enfrentamenduak izan ote ziren ere ikertzen dugu—, estortsio ekonomikoa, mehatxu larriak, erbesteratze behartuak… Eskubideen urraketa batzuk bi garaietan ageri dira, eta beste batzuk, ez.\nLekukotzak jaso ostean, zein izaten dira eman beharreko hurrengo urratsak?\nLekukotza horiek kontrastatzen ditugu informazio historikoarekin, eta ikerketa amaitzen dugunean —bai artxiboetakoa, bai lekukotzen zatia—, emaitzak webgune batean argitaratzen ditugu. Han izen-abizenekin bila daitezke biktimak, eta urraketa mota eta frogaren elementua ere agertzen dira; hau da, lekukotza bat dagoen, dokumentu bat, biak… Webguneko informazioa ikusita, hutsen bat badago, zuzentzeko eskatzeko aukera du jendeak, edo informazio gehiago izatekoa.\nBergaran, orain ireki duzue oroimenaren bulegoa, baina beste herri askotan dagoeneko amaituak dituzue ikerketak. Zerbaitek harritu al zaituzte?\nAskotan hilketen planoan geratzen gara, baina atzean biktima asko daude, askotariko profiletakoak. Indarkeria eta sufrimendu asko dago, eta gauza asko daude oraindik jakiteko. Bizi izan dutena kontatzeko oraindik prest ez daudenak ere badaude, edo batzuetan esaten digute lekukotzak ez argitaratzeko haiek hil arte, eta errespetatu egiten dugu. Tortura testigantza batzuk ere oso gogorrak izaten dira.\nBulegoan, informazioa eman ez ezik, jaso ere egin daiteke. Zer informazio eska daiteke?\nAdibidez, batzuetan etortzen dira esanez aitona gerran hil zitzaiela eta hari buruz ezer ez dakitela, eta guk informaziorik badaukagun galdetzen digute. Izen-abizenak jakinda, artxiboetara ere jo dezakegu. Aranzadik ia hogei urte daramatza frankismo garaiko gauzak dokumentatzen, eta datu base bat ere badaukagu.\nErraza izan ohi da jendea testigantzak ematera animatzea?\nKostatu egiten da; herri guztietan daude giltzarri diren pertsonak, eta horien laguntza oso garrantzitsua izaten da; era berean, gertuko oroimenari lotuta, oso inportantea izaten da alderdi politikoak edo inplikazio politikoa duten pertsonak mugitzea. Ondo ateratzeko, inplikazio hori behar dugu.\nBergaran, udaleko talde politiko guztien babesa du proiektuak. Ohikoa da hori?\nBai, herri guztietan izaten da horrela: alderdi politikoen arteko kontsentsu bat egoten da, eta guztien artean erabakitzen dute Aranzadi elkarteak ikerketa lan hau egitea.


Mendi lasterketa: 2014-07\nJarraian Iban eta Jon Bikendik Euskal Herriko zazpi hiruburuak bizikletaz lotu zituzteneko kronika azalduko zaizue. Bi lagunek "Gure Esku Dago" kanpainarekin bat eginez 600 km egin zituzten 31 ordutan. Askotan dihardugu ultra-distantzietaz, ba hona hemen gure herrialdea ezagutzeko proposamen aparta.\nZAZPIAK BAT GURE ESKU DAGO!!\n“Burutik jota zaudete!”, “Zuek ez zaudete sano!”, “Hori egitea bururatzea ere!”, “Pitzatuta zaudete!”, “A ze asto parea!”, “Seko erotuta zaudete”…\nZorionez, jendearen zer esangoak ez dizkigu lotuko zangoak, tinko baitirau gure gogoak. Euskal Herriaren erabakitzeko eskubidea buruan, Euskal selekzioa bihotzean eta euskara ahoan, iritsi da Gure Esku Dago ekimenaren barnean gure ekarpena egiteko ordua. Zaila izango dela? Ziur! Gogorra? Jakina! Baina honek jada ez du atzera bueltarik. Agian, “joko bezperan erronka; biharamunean herrenka”, eta astelehen goizean auskalo zer gorputzaldirekin esnatuko garen, baina ziur gaude asteburu hau gogoangarria izango dela eta sufrikario orok mereziko duela. Izan ere, erabakitzeko eskubidea gure esku dago, eta ibilbidea osatzea ere gure esku dago, edo hobe esan, gure zangoen esku…\nOstirala, ekainak 6. Arratsaldeko 18:00etan elkartu gara Irurtzunen espedizioa osatuko dugun 5 lagunak. ESAITeko Martxel eta Pepe, mekanikari, gidari, animatzaile eta edozertan lagunduko digun Oinatz (eskerrik asko benetan hiruroi!), Iban eta ni neu. Bi autotan traste guztiak sartu eta 19:00ak alderako Iruñeara iritsi gara. Gaua Errotxapeako pisu batean igaroko dugu, Ibanen laguna den Tomasen pisuan hain zuzen ere. Iruñeko alde zaharretik oso gertu dago eta lau lagunentzako tokia daukagu. Ezin gehiago eskatu! Hori gutxi balitz, pisutik metro gutxira aparkaleku zabalak daude. Dena den, ostiral arratsaldea izanik edo, gu iritsi garenerako mukuru beteta daude aparkaleku guztiak. Itzuli batzuk eman ditugu hutsuneren bat aurkituko ote genuen itxaropenez, baina alferrik. Pazientzia hartu eta aparkalekuaren bazter batean geratuta autoren bat noiz aterako zain egotea erabaki dugu. Ehiztarien moduan zain-zain gaude autoren bat bere lekutik atera eta hutsuneren bat noiz topatuko. Zorionez, jendearen joan-etorri handia dago, eta nahiko azkar aparkatu ahal izan ditugu bi autoak. Gainera, biak elkarren ondoan aparkatzeko zortea izan dugu. Tira, ez gara hain gaizki ere hasi!\nTomasekin elkartu ostean traste guztiak bere pisura eraman ditugu. Tamaina ederreko pisua da, eta arazorik gabe sar gaitezke lau lagun, hiru bizikleta eta beste hainbeste poltsa eta maleta. Mila esker benetan Tomas! Dena den, bada oso lasai uzten ez gaituen xehetasun “txiki” bat, hots, Errotxapea auzoko jaiak direla eta juxtu txosnak gure pisu azpian daudela.\nGainera, gauerako kontzertuak daude iragarrita, eta eszenarioa gure logela azpian dago. Beraz, ez ditugu lo egiteko baldintza onenak izango, baina horixe izan dadila txarrena!! Ortzik ez duenak mamia jaten omen du, beraz, gu ere moldatuko gara nolabait.\nGure kuartel nagusia eta logela inprobisatua\nTrasteak ordenatu, logelak banatu eta hurrengo eguneko gauzak prestatzeari ekin diogu. Bizikletako arropak atera, bizikletei argiak, GPSak eta gainontzeko tramankuluak jarri, ibilbidean zehar jan eta edango ditugun litxarreri eta edariak antolatu…\nBihar hasiko garen “gerrarako artsenala”\nKonturatzerako iluntzeko bederatziak iritsi zaizkigu. Hurrengo goizean 03:30ean jaiki behar dugula kontuan hartuta hobe lehenbailehen afaldu eta ohera sartzea! Horrela bada, bapo afaldu eta 22:30 inguruan sartu gara lotara.\nTxakalaldiren bat harrapatzen badugu ere ez dadila jan faltagatik izan!\nGaurko egunak eman du berea, biharkoak balekar hobea… Asmoa lotara sartzea zen, baina uste dut etzanda egotera sartu garela. Izan ere, gaueko hamaiketarako kontzertuak hasi dira, eta ateratzen duten zaratarekin ez dago gure logelan lo egingo duen amaren semerik! Buelta batera, buelta bestera, oraintxe ahozpez, hurrena gora begira… Ezin inondik inora lorik hartu. Egoera ikusita, telebistan hainbat aldiz errepikatutako Mr Beanen esketx barregarri horietako bat etorri zait gogora. Zurrungen hotsagatik gure moduan lorik hartu ezinda zebilela belarrietan tapoien faltan galtzerdiak sartu zitueneko esketxa, hain zuzen ere. Nik ere bizikletako galtzerdi finak ez ditut ohetik oso aparte, eta une batez galtzerdi muturrak belarrietan sartzeko burutazioa izan dut. Baina, badaezpada, hobe horrelako probak beste baterako uztea! Desesperatuta gaudenean zertaraino irits gaitezkeen gero! Hartuko dut lo lehenago ez bada beranduago. Penaren karamelua, esperantza…\nBi ordu eskas lo eginda jo digu iratzargailuak. Goizeko 03:30 dira eta Errotxapea auzoan sekulako giroa dago. Leihotik begiratu eta jende pila bat ikus daiteke bai txosnetan lasai trago bat hartzen, bai kontzertuaz gozatzen. Eta, bitartean, gu bizikletako arropak jantzi eta gosaltzen. 04:30 aldera traste guztiak hartu eta autoetara joan gara. Azken prestaketak egin eta 04:45 aldera Iruñeko udaletxeko plazan gaude. Harrituta nago zenbat jende doan etxera bueltan kalean parranda egin ostean. Errotxapean festak izanik normala da auzoan bertan jendetza egotea, baina alde zaharrean ostiral iluntze batean halako giroa egoteak asko harritu nau. Geroxeago jabetu gara halako parranda-giroaren zergatiaz…\nGoizeko bostetarako udaletxe aurrean argazkiak ateratzeko prest gaude. Handik igarotzen diren festa zaleek harrituta begiratzen digute, geu ere parrandaren parte bagina bezala. “ ¿Estais de despedida? Joder, que buena!” dio batek. Gu, berriz, barreari eutsi ezinik. Argazkiak ateratzen amaitzen ari ginela kantuan ozen datozen peña bateko kideak hurbildu zaizkigu. Ikurriña eta guzti zebiltzan parrandan. Beraiek argitu digute ostirala izanik ere hainbeste jende zergatik zebilen parrandan. Abesti ezagunak dioen moduan: 1 de enero, 2 de febrero, 3 de marzo… Eta noski, gaur 6 de junio!! Eskailera famatu horren azken aurreko koska! Eta koska bakoitzean egin ohi duten moduan Iruñeko peñek afariak izan dituzte, eta gaur ostirala dela kontuan izanda eta halako gau giroa ikusita… Normala halako jendetza egotea. Peña bateko kideek beraiekin batera argazki pare bat ateratzeko eskatu digute. Gustura eman diegu baiezkoa, eta hor jarri zaizkigu ondoan euren kalimotxo, zurito eta konbinatuekin. Tragoxka bat edatera ere gonbidatu gaituzte, baina guk muzin egin behar izan diogu gonbidapenari. Eguraldi bikaina, jendetza kalean, festa giro aparta… Eta gu berriz… Horixe da txoria gari artean goseak egon beharra!!\nFesta giroa atzean utzi eta goizeko 05:00etan puntuan atera gara Iruñetik. Gaurko parranda egarria asetzeko aukera izango dugu bai hemendik hilabetera San Ferminetako astean!\nLehen kilometroak oraindik ilunpean eta bizikletako argiak piztuta egin ditugu. Iruñeko ingurabidean ez dago trafiko handirik, eta behin Egues alderako errepidea hartuta are gutxiago. Zuzen handiak daude eta zorua primerakoa da. Elkarri txandak emanez goaz uneoro gogor jotzen gaituen haizeari aurre eginez. Batzuetan aurpegiz jotzen gaitu, eta saihetsetik bestetan, beraz, ez digu batere laguntzen eta aurkari gaiztoa bihur dakiguke kilometroak eta orduak aurrera igaro ahala. Dena den, burua helduleku parera jaitsi eta gogotsu jarraitzen dugu elkarri txandak ematen. Burua makurtuta baina ez burumakur!!\nIrunberrin bidegurutzean ezkerretara hartu eta Nabaskoitze aldera jo dugu. Isoko maldetan gora haize bolada indartsuek asko zaildu digute igoera, baina badakigu behin mendi inguruetara hurbilduta haizeak gutxiago erasango digula. Horrela bada, Nabaskoitze atzean utzi eta Otsagabia aldera jarraitu dugu. Errepideak goranzko joera dauka uneoro, baina dagoeneko haizearen indarra gutxiago nabari dugu.\nOtsagabiara azkar iritsi gara, ipinitako ordua baino ia ordubete lehenago. Hori dela eta, herriko ostatu batean geldialditxoa egiteko aprobetxatu dugu. Zerbait jan, maillot luzeak kendu, eguzkitarako babes-krema eman, eta gogotsu ekin diogu ibilbideko zailtasun handienari, hots, Larraiñeko mendateari. Mendate hasieran Orbea Pax Avant zikloturista martxako azken partaideekin bat egin dugu. Beraz, badaukagu igoera egiteko konpainia eta entretenimendua. Pixkanaka pixkanaka jendea aurreratuz goaz, eta pedalkadaz pedalkada gaina harrapatzeko gero eta gutxiago falta zaigu.\nGainera iritsi ondoren argazki pare bat atera eta lehenbailehen jaitsierari ekin diogu. Errepidea oso sigi-sagatsua da, eta horri aldapa handia dagoela gehitzen badiogu, kontu handiz hartu beharreko jaitsiera da. Gainera, zikloturista martxako partaide pila bat dago bide bazterrean gurpil zulaketen erruz, lehenaz gain arriskua handituz. Larraiñe herrian Tala sartu da atzetik bizkartzain lana eginez datorkigun autoan. Bera izango da Iparraldeko zatian errepideetako gure gida nagusia, baita argazkilaririk onena ere. Erritmo oso onean goazenez gero eta aurrerapen handiagoa pilatzen ari gara, eta ondorioz, Atharratzen 45 minutuko geldialdia egin behar izan dugu, osterantzean Maulera ordu eta laurden lehenago iritsiko baikinen. Ostatu bateko terrazan lasai ederrean ia ordubete egin ostean berriro ekin diogu martxari.\nOraindik ere denboraz sobera gabiltzanez Gotaine herrixkako elizan argazki pare bat ateratzeko geldialdia egin dugu. Egia esan, elizan ez zaigu guri ezer galdu, baina eraikuntza dotorea izaki, Talak aukera ona zela esan digu argazki dotoreak ateratzeko.\nArgazkien ondoren berriz ere abian jarri gara. Ibilbidea oso laua da eta konturatu orduko Maulera iritsi gara. Udaletxe aurrean bertako Michel Etchebest auzapezak eta Beñat Elkegaray zinegotziak sinatu digute ploterra. Argazki batzuk atera eta berriro pedalei eragitera.\nMauleko auzapeza eta zinegotziarekin\nMauletik irten bezain azkar Urdiñarben egin dugu beste geldialditxo bat. Bertan musika astea ospatzen ari zirela aitzakiatzat hartuta bertatik sartu-irtena egin dugu. Giro ederra zegoen herrixkan. Txosna koxkor baten inguruan gazte koadrila handi bat dago garagardoak eskuan eta kantu batean. Gu ikustean ondora hurbildu eta euren edarietatik trago bana edatera animatu gaituzte, baina oraingo honetan ere muzin egin behar izan diogu gonbidapenari. Demontre! Lehenik Errotxapean, gero Iruñeko plazan, orain hemen… Tentazioa ugari!! Nahita ere… Ezina beti aker, zuzen ez denean oker! Txosna ondoan irratsaio bat ari ziren zuzenean emititzen, eta gure asmoen berri jakin dutenean elkarrizketa zuzenean egitera etorri zaizkigu. Primeran moldatu da Iban! Ezin hobeto toreatu du “zezena”.\nIbani irratirako zuzeneko elkarrizketa egiten\nElkarrizketa ondoren denbora gehiago galdu gabe abiatu gara Oxkaxeko maldetan gora. Eguerdiko 12:30ak dira eta eguzkiak gogor jotzen du, baina kilometro batzuk egin ostean ibilbideko bigarren hiriburura gustura iritsi gara, hau da, Donibane Garazira. Bertan Xabi Larre eta Isabelle Henry zinegotziek sinatu dute ploterra.\nBerriro argazki batzuk atera eta Bidarraira abiatu gara, bertan egingo baitugu geldialdia bazkari legea egiteko. Ibilbidea oso gorabeheratsua da. Ez dago aldapa luze eta pikorik, baina maldatxo laburrak sarri sarri igotzeak gure zangoak majo zigortzen ditu. Gainera, bero itoa dago, 34 gradu, eta hori gure indarrak nahi baino azkarrago xahutzen ari da. Asto zaharrak indarra urri; indarra urri eta putza sarri! Guk atzetik putzik ez, baina puzka eta “suspiro” ugari! Asko izerditu dugu eta dagoeneko ur freskoa edateko egarriz gaude. Zerri goseak ezkurra amets, bada, gu ere ur freskoaren ametsetan goaz Bidarraiko ibai bazterreko zuhaizpera. Zuhaizpean bertan gugandik metro gutxira gazte koadrila ederra dago festa giroan. Kasualitatea! Koadrilako lagun baten “despedida” egiten ari dira, eta garagardo eta konbinatu sorta ederra daukate mahaian! Hemen ere festa usaina nonahi!! Itzaletan eseri, egarria ase eta bazkaldu.\n“Hementxe gaude ederki!” esan diogu elkarri. Gu baino hobeto dagoena… Egia esan, bazkaldu ostean itzalpetik ateratzeak nagitasun handi samarra eman digu, baina jarraitu beharra dago, erabakitzeko eskubidea lortzeko gogor jarraitu behar den moduan.\nArratsaldea aurrera doan heinean eta kostaldera inguratu ahala beroa apalduz joan da eta brisa pixka bat nabaritzen hasi gara. Ez dago gaizki! Horrela bada, nahiko eroso egin ditugu Baionara bitarteko kilometroak. Baionan arazo gehiegirik gabe sartu ahal izan gara udaletxe aurreraino. Oraingo honetan Jean-Claude Iriart zinegotzia izan da ploterra sinatu duena. Ohikoa bihurtu zaigun erritua jarraituz argazki gehiago atera eta Donostiara bidean jarri gara. Baina oraingo honetan ibilbidea egiten lagunduko diguten boluntarioak ditugu, izan ere, Beloki trikitilaria eta bere bi lagun batu zaizkigu Baionan.\nBaionako zinegotzia eta gure “gregarioak”\nPrimeran joan gara Behobiaraino beraiek jarritako erritmoan berriketa pixka bat eginez. Behin Behobiara iritsita, Tala gure gida-argazkilaria eta lagundu gaituen hirukotea agurtu ostean Donostiarako bidea jarraitu dugu. Eskerrik asko benetan lauroi!!\nDonostiarako bidea oso animatuta egin dugu. Hemendik aurrerako errepideak oso ezagunak zaizkigu eta ilunabarrarekin batera giroa ere freskoagoa da. Pasaian Jon Antxia batu zaigu bizikletaz konpainia egitera, eta berarekin egin ditugu Donostiako Bulebarrean sartu arteko kilometroak. Mila esker zuri ere Jon! Larunbat arratsaldeko 19:00ak izaki, jendez beteta dago Bulebarra. Gainera, monarkiaren aurkako manifestazioa ere ordu honetarakoxe dago deituta, eta hor ere jendetza handia ikus daiteke. Hain zuzen, monarkia kanporatzeak ere gure esku egon behar luke justifikaziorik gabeko inposaketarekin amaituz. Alderdi Ederren udaletxe aurrean Axier Jaka eta Naiara Sanpedro zinegotziek sinatu digute ploterra. Argazkiak atera eta kafetegi batera sartu gara zerbait hartzera.\nBistakoa da jendeak harridura aurpegiz begiratzen gaituela. Halako batean, adinean aurrera doan emakume batek zera galdetu dit: “¿Estáis haciendo alguna carrera?” Nik ezetz erantzun diot, gu egiten ari garenak ez duela lasterketa batekin inolako zerikusirik. “¿Vais a participar en esa famosa carrera de Jaca?” hurrengo galdera. Okerrak oker garbi dago Quebrantahuesos probari buruz ari zitzaidala galdezka. Oraingoan ere ezetz esan diot, gauza oso desberdinak direla brevet edo distantzia luzeko martxak eta zikloturista martxak (ziklodeportiboak). Abiatu beharrean gaude eta ezin hasiko natzaio emakumeari bi proba horien arteko desberdintasunak azaltzen, luze joko bailidake. Gainera, txirrindularitza ezagutzen ez duen edozeinek denak lasterketatzat jotzen ditu. Azken batean, oiloa eta oilanda, kaletarrentzat denak purra-purra!\nDonostiatik bizi-bizi atera gara. Arratsaldeko 20:00ak pasatxo dira eta gure kalkuluen arabera afaria Elgoibarren egingo dugu gaueko 22:30ak inguruan. Hiriburuko kaleak pasatu eta N1 errepide arriskutsua atzean utzi ondoren Usurbil alderantz hartu dugu. Errepidea laua da eta erritmo onean goaz, eroso. Orioko koskatxoa igo, Zarautzera jaitsi eta jarraian Getarian geldialdi labur-labur bat egin dugu bizikletei argiak jarri eta txaleko islatzaileak janzteko. Hortik Zumaiarako bidea gozatuz egin dugu. Eguzkia itsasoan sartzen ari da, eta horrek uretan egiten duen isla benetan ikusgarria da. Hori dela eta, argazki ederrak ateratzeko aukera izan dugu.


CES Vasco > Erakundea > Aurkezpena\nErakundea > Aurkezpena\n15 urteko ibilbide honetan, Euskadiko EGAB geroz eta gehiago jarduten eta geroz eta eragin gehiago duen izaki gisa sendotu da, hausnarketarako, elkarlanerako eta gizarte-eragile guztien elkarrizketa lasairako bilgune bilakatu baita; ildo horri jarraiki, Batzordeak, bere iritziekin eta proposamenekin, erabakiak hartzeko prozesu partehartzaile eta integratzaileagoa eraikitzen laguntzen du.\nEGABk manuzko irizpenak ematen ditu; ondokoak dira irizpenon gaiak: Eusko Jaurlaritzak politika sozial eta ekonomikoaren arloan gertutzen dituen Lege-Aurreproiektuak eta Plan Orokorrak, eta bai Jaurlaritzaren aburuz administrazioaren eretzean garrantzi berezia duten Dekretu-Proiektuak eta beste ebazpen batzuk ere. Irizpenak lotesleak ez badira ere, balio handikoak dira, Euskadiko arlo ekonomiko eta sozialeko eragile anitz eta anitzen adostasuna jasotzen baitute.\nManuzko izaerarekin, EGABk memoria sozio-ekonomikoa ere lantzen du; agiri horretan, EAEren egoera ekonomiko eta sozialaren gaineko oharpenak azaltzen ditu. Hain zuzen ere, memoria hori, bere kalitate eta hedapenagatik, gai horri buruzko agiri zeharo garrantzizkotzat jotzen da gurean.\nManuzko aholkularitza-jarduerez gain, Batzordeak, bere ekimenez, adierazpenak ere plazaratzen ditu eta txostenak eta azterlanak ere gertutzen ditu, Euskadiko eremu sozio-ekonomikoan garrantzi berezia duten gaiak sakonki jorratze aldera. Jardunbide hori ere zeharo aintzatetsirik eta sendoturik dago gure gizartean.\nEra berean, Euskadiko Ekonomia eta Gizarte Arazoetarako Batzordeak lankide jarduten du hamar urte baino gehiagotik hona Gune Atlantiarreko eskualdeetako ekonomia eta gizarte kontseiluekin eta Akitaniako Gizarte Kontseiluarekin; arlo horri dagokionez, maila geografiko eta instituzional egokian, Batzordeak EAEren lurralde-eremu politikoa gainditzen duten gaiak eta arazoak jorratzen ditu. Uztai Atlantiarreko eskualdeetako Ekonomia eta Gizarte Kontseiluekin eta antzeko erakundeekin, Euskadiko Ekonomia eta Gizarte Arazoetarako Batzordeak Sare Transnazional Atlantiarrean integraturik lan egiten du, bere ekarpenak erakunde egokietara igorriz eta eskualde, nazio eta Europa mailako agintariei bere gomendioak eta iritziak bidaliz. Europako Euskadi-Akitania eskualdea osatu ostean, Batzordeak zabaldu eta sendotu egin du Akitaniako EGKrekin jorratzen duen lan-eremua; izan ere, eskualde hori sortu zenetik, Europako eskualde horretako erabakimen-organoek kontsultak egin diezazkiekete bi EGKoi.\nEuskadiko Ekonomia eta Gizarte Arazoetarako Batzordearen atariko aurkezpen hau egin ondoren, web orrialde honen ataletara sar zaitezkete, ohore handiz zuzentzen dudan erakunde hau eta beronen lan eta jarduera guztiak gertuagotik ezagutu ditzazuen.


Hitzarmen bat sinatu dugu Akitania Berriarekin 4.0 industria eta energia berriztagarriaren, zibersegurtasunaren eta osasuna eta zahartzearen eremuak sustatzeko\nHitzarmen bat sinatu dugu Akitania Berriarekin 4.0 industria eta energia berriztagarriaren, zibersegurtasunaren eta osasuna eta zahartzearen eremuak sustatzeko\nHitzarmenari esker, Akitania Berriaren industria- eta ikerketa-ehunaren lehiakortasuna indartu ahal izango da TECNALIAren ahalmen zientifiko eta teknologikoaren laguntzaz\nEzkerretik eskuinera: Arantxa Tapia, Eusko Jaurlaritzako Garapen Ekonomikoko eta Azpiegituretako sailburua; Alain Rousset, Akitania Berriko Eskualde Kontseiluko lehendakaria; eta Emiliano López Atxurra,TECNALIAko lehendakaria.\nHurbiltasun geografiko, kultural eta politikoari eta TECNALIAk Frantzian —eta, zehazki, Akitanian— egin duen ibilbide sendoari esker, aukera izan da Akitania Berriko Eskualde Kontseiluarekiko harremana estutzeko.\n4.0 industria, energia berriztagarriak, zibersegurtasuna eta osasuna eta zahartzea jardun-eremuetan, besteak beste, zenbait proiektu garatuko dira, batzuk indibidualak, eta beste batzuk, berriz, tokiko eragileekin lankidetzan garatzekoak, Akitaniako enpresek dituzten erronka teknologikoei erantzuteko.\nDatozen hilabeteetan, TECNALIAk bulego berri bat izango du Bordelen, hitzarmeneko konpromisoak martxan jartzeko.\nHitzarmena aurkezteko ekitaldian, hauek guztiek hartu dute parte: Alain Rousset, Akitania Berriko Eskualde Kontseiluko lehendakaria; Gérard Blanchard, Akitania Berriko Eskualde Kontseiluko lehendakariordea eta goi-mailako ikasketen eta ikerketaren arduraduna; Arantxa Tapia, Eusko Jaurlaritzako Garapen Ekonomikoko eta Azpiegituretako sailburua; Emiliano López Atxurra, TECNALIAko lehendakaria; Thibaut Richebois, Akitania Berriko Ekonomia eta Ingurune Garapeneko zuzendari ondokoa; eta Iñaki San Sebastián, TECNALIAko CEOa eta EARTOko lehendakariordea. Gainera, Akitania Berriko zenbait enpresak eta erakundek ere parte hartu dute ekitaldian.


Produktu jangarri osasungarriak sortzea: Jakion marmeladak - TKgune\nArtxandako Ostalaritza Eskola (Bilbo) eta Jakion enpresa elkarlanean ari dira marmelada osasungarriagoak sortzeko eta sustatzeko proiektu batean.\nParte-hartzaileak: JAKION S.L. + ESHBI\nIkerketa batzuen arabera, 10 pertsonatik 8k erosketa-saskiko azukrea murrizten saiatzen dira, pisua kontrolatzeko eta elikadura osasuntsua jarraitzeko helburuarekin. Joera hori izan da ESHBIren eta Jakion kontserba-enpresaren arteko lankidetza berri baten ardatza; izan ere, enpresa horiek beren marmeladetako batzuk birformulatzen lan egin dute. Azukrea hainbat modutara murriztu daiteke, besteak beste, gehitutako azukre-kantitatea ezabatzea edo murriztea, azukrearen formulazioaren zati bat elikagarri ez diren edulkoratzaileekin ordezkatzea eta/edo foodtech erabiltzea, hala nola, gozotasunaren, hartziduren edo ultrafiltrazioen pertzepzioa handitzen duten poroak sortzea.\nHilabete hauetan, bi taldeak lanean aritu dira Jakioneko egungo marmeladen azukre-edukia murrizten lagunduko duten % 100 naturaleko formula berriak bilatzen. Lankidetza horrek fruituak eman ditu, eta azukre naturalen konbinazioa lortu da, marmeladetan azukrea sartzea saihesten duena. Horrek esan nahi du marmeladen kategoria berri bat sortu dela, azukre erantsiaren % 0, eta horrela, OMEk ezarritako irizpideak betetzen lagundu da: azukre erantsien kontsumoa guztizko kaloria ahoratzearen % 10 baino txikiagoa izan behar da.\nPrevAURREKOAHagaxka hariztatuak ateratzeko makina-prototipo baten diseinua eta fabrikazioa.\nHURRENGOAGaldaketako pieza batzuen prozesua optimizatzeaNext


Live erruleta | Slot Fruity £ 5 + £ 500 FREE! Live erruleta | Slot Fruity £ 5 + £ 500 FREE!\nNoiz onena casino joko aukeratuz dator da, ezer beats Live erruleta Online laguntza eta laguntza zuzeneko dealer bat nor da benetan giza bat dator. Joko honi buruz zati onena da roulette spin gurpila dela bat erreala da gehiegi, beraz, bizitza erreala kasinoan esperientzia gozatu ahal izango duzu. errealista joko honek Europako estiloa mahai estandar bat erabiliz jokatzen da zero eta zenbaki bakar batekin 1 ra 36 non zure apustua egin dezakezu. beste formatu gehienak ez bezala, Hau irudi kalitate hobea eskaintzen eta banatzaileak handiko webcam bat zuela itxura aurrez aurre / zure aurrean dago eserita, benetako. jendea UK eta atzerrian Joko honetan jolastu ahal hainbat online casino webgune.\nHarrigarria eta errealista roulette Joko hau Extreme Live Gaming garatu zen, enpresa bat da, herri lifelike esperientzia eskainiz ospetsua kasinoan oinarritutako mahai guztietan. partidak profesional ugari atzean sortzaileek dira mundu osoko jendeak gozatu eta irabazten prestazio horien gainean apustuak.\nhau Live erruleta Online Joko txikiena etxe besterik ertzean ditu 2.7% zuri irabazien gehiago beste edozein aldaera baino egiten. Zure apustuak dezakezu txipa balio bat £ 1etik whopping £ 1000 bitarteko, Joko hau egokia egiteko aurrekontu-mota guztiekin gamblers. Zara benetan zortea bada joko honetan, gero eta hori da zenbakia single zuzen apostu dezakezu eta mozkin gozatzeko 35 aldiz zure osoaren apustua zenbatekoa. Horrek esan nahi du zuzenean apustu bat irabazi duzu bada £ 1000-kopuru batekin, £ 35.000 erraldoi dirua jasoko duzu. Ez dago mugarik Joko hau zenbat aldiz jokatu ahal izango duzu, eta zuzeneko dealer batekin, Beti galdetu dezakezu zure kontsultak eta berehalako erantzunak lortzeko. Hau are ahalbidetzen chat pertsonal bat izan behar duzu aurkituko dituzu banatzaileak interesgarria bada, egiten joko bat social media Freaks ezin hobea.\nLive erruleta Online abantailak\njendea UK edo munduko edozein lekutatik hau errealista esperientzia joko gozatu ahal. Live Roulette Online Europako estiloa eta probabilitatea horregatik eskaintzen hobeto irabazi estrategikoan posizioak zenbakiekin da gamblers onurarako. kanpoko hainbat apustuak Batera, racetrack apustua zure txanda bakoitzean irabazteko aukerak handitzen duten aukera ematen du. lur oinarritutako kasinoan-antzeko mahai erreala eta dealer esperientzia gozatu ahal izango duzu.\nLaburpena: Honetan Live erruleta Online Joko, Lehen onurarako txikiena etxe ertzean eta irabazteko probabilitatea handiagoa da. Pertsonak galdu kasinoa joan joko hori itxura zauden bezala mundu erreala kasinoa ere gozatu ahal.


ANDOAIN 2015-04-19 11:19\nPostalak egiteko tailerra, argazkietatik abiatuta\nPostalen tailerrera andoaindar guztiak gonbidatu nahi ditu Gartxot Arregik; nahikoa da Andoaingo herriarekin edo herritarrekin lotura duen argazki zahar edo berriren batekin agertzea tailerrera.\nIrudia postalera eraman eta munduan zehar edozein bazterretara zabaltzeko bidea jarriko da tailerrean. Ekimena 400. urteurrenaren harira antolatu da.\nTailerraren nondik norakoa azalduko al zenuke?\nGartxot Arregi: Etxean daukazun argazki zahar edo berri hori postalera eramatea da egitasmoa, nork bere irudi kuttun hori objetu fisiko bihurtu azken batean. Andoaingo herriarekin zerikusia daukan irudia izatea proposatzen da; nork bere postala egin ahal izango du tailerrean bertan, eta munduan zehar daukan familiar edo lagun horri idatzi eta bidaltzeko pronto jarri. Andoain burujabe egin zela 400 urte betetzen direla eta, ospakizun horiekin lotzen da ekimena. Andoaingo irudia lau haizetara zabaldu nahi da, azken batean.\nZer eraman behar du parte hartzaileak tailer horietara?\nG.A.: Nahikoa du etxean irudi bat eta postalaren hartzailea nor izango den aukeratzea. Irudi hori edozein formatuetan eraman dezake: negatiboa edo positiboa, diapositiba, argazkia paperean nahiz digitalean... Argi utzi behar da ez dela teknologia berrietan zertan jakitun izan behar. Tailerrean tresneria jarriko da postalak osatzeko, eta neu egongo naiz prozesu guztia aurrera eramateko, edo behar den laguntza eskaintzeko. Bi ordenagailu jarriko dira lanerako, bata inprimatzeko eta bestea eskaneatzeko. Irudia eskaneatu eta gero postala sortuko da, parte hartzaileak horrekin nahi duen muntaketa egin dezakeelarik, eta nahi duena idatzi.\nIdatzia daramaten postal guztiak bidaliko dira Correos zerbitzuaren bitartez; Andoaingo udalak konpromiso hori hartu du.\nAndoaingo zein irudi izan daiteke egokia?\nG.A.: Nork nahi duen hori. Izan daiteke Andoaingo garai bateko herritarren erretratu zahar bat, izan daiteke zure auzoko zuhaitz edo paraje bat... Nor bere gogo, amets, edo desioren araberakoa.\nPostala bera ere neurri ezberdinetakoa izan daiteke. Baita panoramikaren formatuko bat ere, zabalean alegia. Correosek ematen dituen neurriak errespetatzea den bitartean...\nTailerrak baldintza malguak eskaintzen ditu...\nG.A.: Bai. Larunbat goizez eta arratsaldez irekiko da tailerra, bost orduz guztira, eta parte hartzaileak libre dauka nahi duenean azaltzeko, postal bat egiteak ez baitu denbora askorik eskatzen. Bestalde, ez zaio mugarik jarri parte hartzaileen kopuruari. Hori bai, aurrez izena eman beharra dauka, tailerra txukun antolatu nahi bada beharrezkoa baita zenbatekoa jakitea.\nBasteroko ekitaldi gelan egingo da, baina eguraldia lagun, kalera aterako da; Bastero plazara hain zuzen.\nTailerraren planteamendua ikusita, badirudi gaur egungo gizartean galtzen ari diren bi jardun aldarrikatu nahi direla: argazkiak paperera eramatea eta postalak idaztea.\nG.A.: Bai, arrazoi duzu. Gero eta birtualagoa bihurtzen ari zaigu bizimodua; teknologia modernoen eta whatsapparen menpe, baztertzen ari gara gizakiak gizakiarekin komunikatzeko beti erabili izan dituen moduak. Ahaztu egin zaigu ia-ia eskuz idaztea, ia-ia arrotza egoten zaigu postal bat bera idaztea ere. Gure etxeko postontzira jada erreziboak besterik ez zaizkigu iristen, eta noiz edo noiz postalaren bat jasoz gero ilusio handia eragiten digu. Nahiz eta bi lerro besterik ez eraman postal horrek.\nAzken batean, ekimenak badauka berarekin kutsu erromantikorik. Irribarrea zabaldu nahi da mundura, maite duzun edo besterik gabe ezagutzen duzun pertsona hartzaile izanik, hain zuzen ere. Munduan bakarra den irudi bat, Andoaingo herria edo bere herritarrak gogora ekartzen dizkizun irudi bat erabiliz horretarako.\nGainerakoan, zein beste egitasmo dabilkizu eskuartean oraintxe, Andoainekin lotura duena eta azaltzeko moduan dena?\nG.A.: Bizpahiru aipatu ditzaket. Batetik, Beñatek (anaia) bere garaian osatu zuen argazki eta artelanen artxiboarekin nabil bueltaka aspalditxoan. Eduardo Arreseygor eta biok artxibo horretako zenbait obra aukeratu eta maiatzaren 16an hastekoa den Argazkialdia jaialdian jarriko ditugu erakusgai. Erakusketa beste hiru egileekin osatuko da: Nagore Legarreta, Iñigo Royo eta Lobo Altuna. Teknika mistoak erabiliz, Beñatek esperimentazio bidetik jo zueneko alderdi hori zabaldu nahi genuke.\nBestalde, Andoaingo leku fisikoetan ateratako argazki zaharrekin irudizko jokoa egiteko asmoa daukat. Argazki horiek beren lekura eraman nahi ditut, espazioa eta denbora nolabait uztartuz.\nAzkenik, Kale Nagusiaren irudia biziberritzeko egitasmo horren barruan, Alaiz Bikuña eta biok etxe bateko horma (Correos-en egoitza parean) mural batean bihurtzeko asmoa daukagu laster.


Argazkilaritza Erakusketa: "Gran Vía" (Argazkilaritza maiatzean) - etakitto.eus\nArgazkilaritza Erakusketa: “Gran Vía” (Argazkilaritza maiatzean)\n2019-05-16 @ 18:30 – 20:30\nGRAN VÍA NUEVA YORK DA\nKalea erretratatzen duenak mundua erretratatzen du. Hala ere, ez dago bi kale berdinik, ez dagoelako errepikatzen den aldiunerik. Ez dago une paralelorik. Istanteko bakoitza bakarra da, baina guztiak osatzen dute historia bera: kaleko errelatoa, gure garaikoa, gure-gurea.\nNire kalea Madrilgo Gran Vía da. Erosoa zitzaidalako aukeratu nuen, bertatik metro gutxira bizi naizelako, baina urte guzti hauetan inoiz ez dut espazio beretik nenbilelaren sentsaziorik. Gran Vía munduko nire eskualdea da, dokumentatzeko zortea izan dudana, eta ez dago ezer kale horretan aurkituko ez dudanik fotografiatzea interesatzen zaidanik. ILYA EHRENBURG.\n« Argazkilaritza Erakusketa: “Guajiros” (Argazkilaritza Maiatzean) Kontzertua: Leiho bat zabalik (Javier Muguruza) »


Mini Hotel Maria Donuzlav. Miniotel Donuselav, Bakea, Neptuno Mirny, Maria Miniotel Chaika, baketsua. 2021\nHotel Natalia Natalia 3 lasaia, Errusia Krimea, Iritziak, Ostatuaren prezioak, 2021 erreserba goiztiarra\nOstatu baldintzak: Zeintzuk dira hemen?\nEntretenimendua eta erosotasuna "Galislav"\nKontaktuak eta prezioak\nIkusi Krimea Mania\nApartamentu bakoitzaren barrualdea arima batekin egiten da. Pozik daude haietan egoteko. Nonahi badira funtsezko altzariak, telebista, aire girotua, Wi-Fi, bainugela propioa. Krimeako etxe gonbidatu honen gelak bereizten dira, noski, lo egiteko leku kopurua, prezioa. Horietako batzuek itsasoari begira dagoen balkoia dute. Orduan, abantaila da kokapena.\nnoski, Gonbidatuen gonbidatuen gaia Galislavako ostatuan ebatzi da. Jatetxe bikain batek hiru aldiz integratutako arrazoi gozoa eskaintzen du menuan. Astean zehar, plateren zerrenda ez da errepikatzen. Hemen dena produktu fresko eta naturaletatik bakarrik prestatzen da. Ziurtatu egunero barazki eta fruitu freskoak dituzula. Txangoen egunean, bazkariko kutxa prest egongo da zuretzat, eta sutearen gaineko plater beroak maitaleek barbakoa antolatzen lagunduko dute, brasil bat emango dute edo asteburuetan barbakoa menua eskaini ahal izango dute.\nA Oporrak lasaitasun oparoak eta eraikinak oporretako oporrak gozatzeko aukera izango dugu, "Errepublika Kazantip" musika alternatiboaren jaialdirako sortua.\nZenbat da ostatua "Galislavan" eta nola jarri harremanetan berarekin? "Galislav" harremanetarako eta liburu gelak bertan jarri aurretik, bere webgunea xehetasun gehiagotan ezagutu dezakezu, non baldintzak zehatz-mehatz deskribatzen diren hotel zoragarri honetan. Prive prezioak, berrikuspenak, argazkiak.\nS Alaia, "Galislav" ostalaritzako hotela ur lasaietan erakarri zen. Pozik gonbidatzen du denek erlaxatzera, Krimearen mendebaldean erlaxatzeko.\nST "Natalie" Donuzlav lakuaren eta itsaso beltzaren artean dago, Popovka herritik gertu, "Kazantip" jaialditik 3 km-ra eta Evpatoriotik 30 km-tik 30 km-ra Aireportua.. Simfferopol. LOTU eta hotel segurua eroso.\n<:: Hotel lasai eta segurua, familia opor lasaiak eta merkeak egiteko. Natalia 3 * sailkapena gainditu du eta ofizialki 3 izarreko maila du nazioarteko estandarren arabera.\nHotela aitortzea, zalantzarik gabe, opor aktibo baten zerbitzuak erabili nahi dituzu. Leku paregabean kokatuta dago, itsaso beltzaren eta Donuzlav lakuaren eta hotelen artean, hotelak, hotelak, hotelak, aire zabaleko jardueretako plazer asko lortzeko aukera bikaina eskaintzen dute, Windows eta Kite Surf, urpekaritza, ibilaldiak bezala itsasontzian, belaontzian edo katamaran.


Gorka Etxeberria, Getariako entrenatzailea eta arraunlaria\nAritz Mutiozabal. Bigarren denboraldia du Gorka Etxeberriak (Orio, 1977) Getariako traineruko entrenatzaile bezala. Aurten hasiera bikaina eman diote ligari: lehen hiru probetan bigarrenak izan ondoren, laugarrenean garaipena lortu dute. Larunbatean izan zen, Donostiarra-Kaiarriba Bandera altxatuz.\nAzkenean bandera lortu duzue...\nJada irabazteko gogoa geneukan, eta azkenean etorri da eguna. Oso estropada borrokatua izan genuen Zumaiarekin, beti bezala; aurtengo estropada guztiak horrelakoak izango direla iruditzen zait. Alde txikiagatik izan bazen ere, oraingoan gu nagusitu ginen.\nAurreko asteetan zuek jartzen zineten buru eta Zumaiak hartzen zizueten aurre azken luzeetan. Oraingo honetan alderantzizkoa gertatu da.\nHala izan zen, bai. Itsaso irekian aritu ginen olatuekin, eta lehen luzeetan alde egin ziguten aurkariek, baina estropadak aurrera egin ahala, gero eta erosoago sentitu ginen. Poparean ere ongi moldatu ginen, eta pixka bat hori izan zen gakoa.\nGaraipena ezin zitzaizuela ihes egin pentsatuko zenuten, ezta?\nBai... Tira, hori esaten dugu beti. Gero, ahaleginak egiten ditugu hala izan dadin, baina, egia esan, pixka bat erretxinduta geunden gai horrekin. Ez genuen errepikatzerik nahi; hau da, buru joan eta azken unean aurkariak pasatzea.\nOro har, oso denboraldi hasiera erregularra bezain ona egin duzue. Espero zenuten halakorik?\nDenboraldiaurrean ongi ibili gara, eta liga hasi aurreko estropadak erreferentzia inportanteak izaten dira, ondoren zer izan daiteken jakiteko. Iaz ere denboraldiaurre txukuna egin genuen, baina liga hasi ginenean konturatu ginen gainerako taldeak ere ongi prestatu zirela. Niretzako, hasiera batean, Lekittarra da ligako faborito nagusia, nahiz eta azken probetan gauzak ez zaizkien nahi bezala atera. Iruditzen zait lanak emango dizkigutela, baita Ondarroak ere.\nSailkapenean Zumaiarekin batera zaudete buru, 45 punturekin. Bien artean egongo da lehen postua?\nIkusiko dugu. Estropadaz estropada pentsatzen dugu, eta aurrerantzean ere hala jarraituko dugu. Nolanahi ere, iruditzen zaigu denboraldia gisa horretan joango dela, bi taldeak antzeko maila baitugu. Diferentzia gutxitara ariko gara liga osoan, bai gu biok bai Lekittarra, Ondarroa eta beste traineruren bat ere.\nLehenengo bi sailkatuek lortzen dute igoera kanporaketa jokatzeko txartela.\nHori da, baina onena horretan gehiegi ez pentsatzea da. Pixkanaka-pixkanaka joatea komeni da, eta ahal den neurrian estropadak irabazi eta sailkapenean hor goian egotea. Aurtengo denboraldiko gakoa hutsik ez egitea da.\nAsteburuko jardunaldia baino lehen beste hitzordu bat izango duzue: Gipuzkoako Txapelketa Zumaian, asteazkenean. Itxaropenik ba al duzue ala zail ikusten duzue TKEko traineruekin?\nNormalena, Orio, Hondarribia eta Pasaiako bi ontziak (San Juan eta San Pedro) garaipena lortzeko borrokan aritzea. Beste txandan bestelako lehia izango dugu guk, Zumaiarekin, Donostiarekin eta Trintxerperekin, baina ez da aurtengo gure helburuetako bat. Nik uste dut gehiago egongo garela liga buruan dugula.


Elkarrizketa ez dadila eten - Lea-Artibai eta Mutrikuko Hitza : Lea-Artibai eta Mutrikuko Hitza\nElkarrizketa ez dadila eten\nAtzo, munduko zenbait bazterretan soziokonstrukzionismotik lan egiten saiatzen garen hainbat lagunekin izan nuen bilera. Sarritan egiten ditugu Internet bidezko tankera honetako topaketak soziokonstrukzionismoa nola aplikatzen dugun eztabaidatzeko edota elkar aberasteko.\nMaiz errepikatu dugu eskola honetan elkarrizketa funtsezkoa dela, unerik eta txarrenetan egin dezakegun gauza bakarra elkarrekin hiz egitea dela, eta abar. Bada, adibidez, finlandiar psikiatra bat psikosi egoeretan ere elkarrizketa irekien eredua erabiltzen duena, hau da, haluzinazioak eta delirioak dituen pertsonarekin hauei buruz hitz egitera animatzen gaituena eta bere tratamendua zein izango den erabakitzeko bere inguruan dauden pertsona guztiak elkartzen dituena hizketaldi zabal batean.\nGuzti hau hain ezaguna bazait ere, Portugaleko Luis Miguelek atzoko bileran behin eta berriz ekarri zuen ideia gau osoan eta goizaldeko ordu hauetan ere kide dut: «Elkarrizketa ez dadila inoiz eten, ezta elkarrizketarako oinarriak ezarri gabe daudenean ere».\nIzan ere, elkar entzuteko, batak zein besteak erabiltzen ditugun hitzak eta transmititzen ditugun sentsazioak elkar ukitzeko eta elkar eraldatzeko zein elkarrekin zerbait eraldatzeko, interakzioan, edo, beste batek esaten zuen bezala, intra-akzioan (barne-ekintzan?), jarraitu behar dugu. Banatutako gizakiez eraiki dugun gizarte honetan dugun joera, ordea, kontrakoa da: Zerbait gustatzen ez zaigunean, min ematen digunean edo oztopo bat denean guretzako, alde egiten dugu, distantzia jartzen dugu. Zeinen zaila egiten zaigun, kasu horietan elkarrizketaren aldeko pausoak ematea, elkarrizketan mantentzea, alegia.\nBestalde lagun lusitaniarraren esaldiak bigarren atal bat ere badu: Elkarrizketarako oinarriak ezarrita egon daitezkeela ala ez. Zeintzuk dira ba oinarri horiek? Konstrukzionismoak oso era zabalean erantzungo lioke galdera horri; tokian tokiko eta unean uneko oinarriak ezarri edo eman beharko liratekeela, elkarrizketan parte hartzen dutenek adostutakoak edo, gutxienez, onartutakoak. Pentsa ezazu zenbatetan izan zaren pertsona desberdinen arteko elkarrizketa baten lekuko eta hauetatik zenbatetan esan duzun «nik ez nuke elkarrizketa horretan gustura parte hartuko», «ez nintzateke hitz egitera gonbidatuta sentituko» edo «denak popatik hartzera bidali ostean alde egingo nuke». Gauzak horrela ikusi baldin badituzu, posible da, zuk elkarrizketa horretan parte hartzeko parte hartzaileek ezarritako oinarrietatik aldetzen ziren oinarriak beharko zenituzkela.\nHala ere, eta hona hemen paradoxa, elkarrizketarako oinarriak ezarri ahal izateko, elkarrizketatu behar gara…. Beraz, ez dezagun hau sekula eten!


Bideo-txata mutilak - BIDEO - TXATA-bizitza Datazio - bizi erreka!\nFree online suediako webcam. Nabigazioa izen-ematea gabe\nGehiago sortu zeruan, hotza brisa Baltic sea kolpeak\nSuedia online webcam erakutsiko dizu Estatu aristokrazia, poliki-polikiHau harrigarria herrialde gogorarazten du Meridiano lo udan eta solemne dantza neguan. Zure begiak izango da ireki unsurpassed paisaia ederrak Iparraldeko xarma. Adibide bat da errepidea ordena, poetiko osoa ezaugarriak eta kontuan hartuta aztarna soiltasun. Txoko guztietan, aberastasuna eta aniztasuna suediako kultura garrantzi handikoa da, esaterako, errespetu handia Ama natura. Hau da, are gehiago, egia bereganatzea mendi-basoak duten hondoratuta eguzkia. Badirudi gardena airea da, dotorea betetako belar usain eta mende pinu orratzak. Hori guztia distira, lasaitasuna, eder jauregiak, gazteluak eta monasterioak, hainbat eta hainbat ubideak eta gazteluak dira rock zulatutako. Era berean, gunearen bidez suediako online kamera Viking adina, eraikuntza harrigarria da, bere antzinako erdi aroko hiriaren handitasuna.\nచాట్ రౌలెట్ అమ్మాయిలు తో — "మహిళల చాట్"\nDatazio gune erregistroa gabe chat erruleta zure telefono erregistroa gabe bideo Datazio gune free izen-ematea gabe non ezagutu ahal izateko free chat online zuzeneko sex Seznamka bideo-txata erregistroa gabe mugarik gabe online chat erruleta serio ezagutzeko chat erruleta plus


Aurkezpena - Kirolene\nKontaktua eta ordutegia\nKirolenen ikasi nahi duzu?\nErdi mailako mendia\nSalbamendua eta sorospena\nKirolene KIIP, erdi eta goi mailan erregimen bereziko Kirol Irakaskuntzak ematen dituen Eusko Jaurlaritzako Hezkuntza Departamentuko zentru bakarra da. Zentrua 2009an jaio zen ordurarte Hezkuntza sistematik at zeuden formakuntzei baliokidetza akademiko eta profesionala emateko. Sasoi horretatik progresiboki modalitate eta espezialitate berriak sartzen joan gara gaur eguneko zentruko formakuntza planaren konfiguraziora iritsi arte.\nIrakaskuntza-ikaste formatoa semipresentziala eta unidisziplinarra da nagusiki; hala ere, formakuntza presentzial eta interdisziplinarrak kudeatzen ditugu baita zeinetan konpetentzia oso zabalak jasotzen diren lau urteko formakuntza osatu batean.\nKlaustroan onartutako metodologia proiektu eta erronketan oinarritutakoa da eta etorkizunean irakasle, hezitzaileak izango direnak konpetentzi berritzaileak eta kualitatiboak izan ditzaten bideratuta dago, beraien praxi profesionalean kirolariekin sortu ahal zaizkien arazoak ekiditeko. Arlo horretan ikaslea ahalduntzen saiatzen gara beraien irakaste-ikaste prozesuan lagunduz formakuntzan eta bere sarrera profesionalean.


Kasu-markak eta postposizioak [Sareko Euskal Gramatika]\nkoaderno berria eta liburu berria ekarri ditut / koaderno berriak eta liburu berriak ekarri ditut\netxerik / etxe handiena\nelkar / batak bestea / bata bestea\nnor arraiok / nork arraio\nnork gehiagok / nor gehiagok / nork gehiago\nbeharrezkotzat / beharrezko jo\n20 kilometroz / rik / tik / tarik… behin\n-gatik / -z\n-tik / -ko doktore\n-tiko / -tikako\n-kiko / -kilako\n-kiko / -ganako\nelkarrenganako maitasuna / elkarrekiko maitasuna\nbegirako, zeharreko, gorako...\nhiru gradu igo? hiru gradutan igo?\nNola esan daitezke honako bi esaldi hauek izen biak juntatu eta eskuinean biei dagokien izenondoa ipinita?:\nKoaderno berria eta liburu berriak ekarri ditut\nKoaderno berriak eta liburu berriak ekarri ditut.\nGaldera 111. arauaren harira dator. Arau horretan, Laguntza eta sari aberatsenak zagizkoten adibidea ematen da singularreko sintagmetan juntatzen diren izenak izenondoaz lagundurik doazenean, ardatz anitzeko sintagma osa daitekeela esateko. Adibide horretan, laguntza eta sari aberatsenak zer da: laguntza aberatsena eta sari aberatsena edo laguntza aberatsenak eta sari aberatsenak edo biak?\nGaldegileak aipatzen dituen baldintzetan, aukera bakarra dago:\nKoaderno eta liburu berriak ekarri ditut.\nEgia da anbiguoa dela egitura, goiko bi esanahiak izan baititzake; anbiguoak dira, oro har, ardatz anitzeko sintagma asko. 111. arauaren arabera, desanbiguatu beharra dagoenean, ardatz anitzeko sintagmak erabili beharrean kasu-marka bi juntagaietan agerraraztea gomendatzen da. Kasu honetan, goiko bi aukerak genituzke. Testuinguruaren arabera ulertzen bada zer esan nahi dugun, hau erabil dezakegu:\nOndo zehaztu nahi badugu (testuinguruak laguntzen ez duelako eta testu oso zehatza nahi badugu), kasuan kasuko esaldia erabiliko dugu, hondarkia bietan duena:\nKoaderno berria eta liburu berria ekarri ditut.\nBigarren galderari dagokionez, berez interpretazio hauek izan ditzake Laguntza eta sari aberatsenak zagizkoten esaldiak.\nLaguntza aberatsenak eta sari aberatsenak zagizkoten.\nLaguntza aberatsena eta sari aberatsena zagizkoten.\n[Laguntza] eta [sari aberatsenak] zagizkoten.\nZer desberdintasun dago bi esaldion artean?: Honako hau dugu etxe handiena eta honako hau dugu etxerik handiena. Bietatik bat hobesten da?\nEz dago desberdintasunik bi esaldien artean; ez behintzat adierari dagokionik. Hautazkoa da egitura horietan -rik partitiboa erabiltzea. Euskaltzaindiaren EGLU-I liburukian (185. or.) esaten da “joera dela aurreko izena partitiboan jartzea”. Ez besterik.\nEtxe handiena eta etxerik handiena egiturez gain, beste aukera batzuk ere badirela esaten da han:\nHoriek baino ohikoagoa da, hala ere, partitiboduna (etxerik handiena) edo partitiborik gabea (etxe handiena). Azken hau, partitiborik gabea, ahaide-izenekin erabiliagoa dirudiela esaten da:\nSeme zaharrena soldadu joan da.\nAnaia gazteenarekin ezkondu zen gure ama.\n“Elkar” maite dute-ren parekoa zein da? “Bata bestea” maite dute?, “Batak bestea” maite dute?. Bestetik, zein da bi hauen arteko aldea?: “Batak bestea” maite du, “Bata(k) bestea” maite dute.\nEuskaltzaindiak ez du kontu honen gainean araurik eman, eta gramatiketan ere ez dago aipamen zehatzegirik.\n“Bata bestea” maite dute?\n“Batak bestea” maite dute?\nEuskaltzaindiak kontrakorik esan ezean, biak dira zuzenak.\nBada, bestalde, egitura bat euskaraz asko erabiltzen dena, eta zalantzabiderik uzten ez duena:\nHaiek bata bestea maite dute.\nBigarren galderari dagokionez, bi adibide hauetako lehenbizikoa ez da bihurkaria: esaten da batak bestea maite duela, baina ez da alderantziz gertatzen. Noranzko bakarrean gertatzen da maitatzea.\nNola esaten da: Nork arraio lagunduko dit ala nor arraiok lagunduko dit?\nBi egiturak dira onargarriak, nork arraio eta nor arraiok.\nZein da zuzena? Nork gehiagok daki hori?, Nor gehiagok daki hori?, Nork gehiago daki hori?\nLehenbiziko biak dira zuzenak; hirugarrena, berriz, okerra.\nLehendabiziko bi aukera horiek direla eta, antzeko egitura baten berri jasotzen da Euskal Gramatika: Lehen Urratsak V liburukian, 420. orrialdean:\nBatek baino gehiagok egin dute lan greba egunean.\nBat baino gehiagok egin dute lan greba egunean.\nHalakoetan, esaten da lehenbizikoa dela ohikoena (alaba bateri baño gehiagori; alde batetik baino gehiagotatik…), baina bestea ere, bakanagoa izanagatik, erabili izan dela eta zuzena dela (300 dinero baino gehiagotan…).\nProlatiboa: Bada jo aditzaren kasuan (ez beste batzuenean: eman, hartu…), honela jokatzeko joera: istripu jo du hari gertaturikoa (ez istriputzat). Biak dira zuzenak? Eta, hala izanez gero, ba al da alderik bien artean esanahiari dagokionez?\nBi moldeak dira zuzenak, bai:\nOrotariko Euskal Hiztegian jasotzen dira bi erabilera horiek; ikus jo sarreran (X. alea, 237 or.). Han esaten denaren arabera, -tzat atzizkiarekin nahiz izen edo adjektibo mugagabearekin erabiltzen da guri dagokigun adierarako (batzuetan, gutxiagotan, mugatua ere izan daitekeela esaten da izen edo adjektibo hori).\nHona han jasotzen diren adibide batzuk:\nUsoa errudun jo? (Etxaide, J., Alos Torrea, 90)\nKontrabando ekartzea pekatu aundi jotzen zuan (Anduaga, Aitonaren uzta, 80)\nOso aundi jotzen degu (N. Etxaniz, Lur berri billa, 169)\nAskok Gaztelurena dala diota, bañan beste batzuk Udarregirena jotzen dute (A. Zavala, Auspoa 61, 59 or.)\nEsanahiari dagokinez, ez dago alderik -tzat jo eta -ø(-a) jo egituren artean: ‘tener por’, ‘tomar por’, ‘reputar’, ‘considerar’ dira OEH hiztegiak dakartzanak bi egituretarako, eta forma bereizketa bai, baina esanahi-bereizketarik ez du egiten.\n110. arauan maiztasuna adierazteko proposatzen diren erabilera guztiak egokiak dira denboraz aparteko kasuetan? Hau da, 20 kilometroz/-rik/-tik/-tarik … behin egokiak dira?\nZuzenak dira egitura horiek; testuingurua ikusi behar genuke, baina normalean denbora-kutsua ere badutela esan daiteke. Honako adibide honetan, adibidez, espazio-kutsuaz gain denbora-kutsua ere badugu:\nBidean, 20 kilometroan behin, meloi-saltzaile bat aurkitzen genuen.\nBide eman dakioke -z markari, aldea adierazteko? Hiru golez galdu du, Hiru golengatik galdu du.\nAldea hitza erabiltzen ez bada, -gatik egokiago da -z baino, mendebaldeko hizkeran behintzat.\nBestalde, badira bestelako joskera batzuk agian hain ekonomikoak ez izan arren ere, erabil daitezkeenak. Hau, adibidez:\n(irabazi egin zuen:) bi tantoren aldea atera zion.\nOnargarri al da euskara batuan ablatiboaren -tik atzizkiaren ordez -rik erabiltzea?\nArratsaldeko 19:00etarik aurrera zabalik\nLagunak bi hilabeterik behin elkartzen dira\nLiburu horiek ikastarorako irakurri behar ditugunetarik dira (ekialdeko erabilera batik bat).\nBai, onartuta dago euskara batuan -rik atzizkiaren erabilera hori, testuinguru horietan.\nLiburu horiek ikastarorako irakurri behar ditugunetarik dira\nForma hauek onartuak daude euskara batuan Euskaltzaindiak Bergaran (1978an) egin zuen biltzarraz geroztik. Hango erabakiak Bergara-ko biltzar ondoko erabakiak liburuxkan argitaratuak ditu Euskaltzaindiak (Euskera, 1979). Han datoz, besteak beste, deklinabideko atzizkien formaz hartutako erabakiak, non ablatibo pluralean eta mugagabean -etatik eta –etarik onartzen baitira, biak. -rik mugagabea, berriz, mendirik mendi, ondorik, bi urterik behin eta antzeko egituretarako baizik ez da onartzen (ikus Euskaltzaindiak batasunerako eskaini dituen erabakiak liburuan, 62. orrialdean, Eusko Jaurlaritzaren Argitalpen Zerbitzu Nagusia, 1992).\nBestalde, Lagunak bi hilabeterik behin elkartzen dira perpausean agertzen den egitura Euskaltzaindiaren 110. arauan jasotzen da. Iraupena eta maiztasuna adierazten duten sintagma zenbatzailedunen formak biltzen dira arau horretan, eta, besteak beste, honelako egiturak onartzen dira euskara batuan maiztasuna adierazteko:\nLau urteTARIK BEHIN\nLau urteTARIK lau urtetara\nLau urteRIK behin\nEz dago desberdintasunik bi esaldien artean; ez behintzat adierari dagokionik. Hautazkoa da egitura horietan -rik partitiboa erabiltzea.\nEuskaltzaindiaren EGLU I liburukian (185. or.) esaten da “joera dela aurreko izena partitiboan jartzea”. Ez besterik.\nHoriek baino ohikoagoa da, hala ere, partitiboduna etxerik handiena edo partitiborik gabea etxe handiena. Azken hau, partitiborik gabea, ahaide-izenekin erabiliagoa dirudiela esaten da:\nSeme zaharrena soldadu joan da\nAnaia gazteenarekin ezkondu zen gure ama\nEHUtik doktore egitura ontzat ematekoa da? Ala, EHUko doktore esan beharko litzateke? Gauza bera esan nahi dute biek?\n-ko doktore da hobetsi beharrekoa.\nAblatiboaren atzizkiari izenlagunak sortzeko marka gehitzen diogunean, zein da emaitza -tiko (latinetiko mailegua) ala -tikako (latinetikako mailegua)?\nBiak jo behar dira zuzentzat, -tiko zein -tikako. Orotariko Euskal Hiztegian bi formak jasotzen dira latin hitzari dagokion sarreran: latinetiko eta latinetikako (ikus OEH XI, 352. or.), eta adibide bakoitzaren bina adibide jasotzen dira, biak Koldo Mitxelenarenak. Orotariko Euskal Hiztegiaren corpusean, bien erabilerak agertzen dira, ugari samarrak eta autore askok erabiliak biak ere. Euskaltzaindiak ez du ezer erabaki auzi honetaz. Edozein kasutan ere, bada horiez gain beste molde bat, euskaraz erruz erabili izan dena: latinetik datozen hitzak.\n-kiko / -kilako (Auzoekilako harremanak hobetzen ari zaizkio Pellori) bigarren forma hau (-kilako) euskara batuan idatzi behar dugunek erabil dezakegu ala -kiko da onargarri den forma bakarra?\nEuskaltzaindiak finkatuak ditu euskara baturako deklinabideko kasu-markak, baina ez du erabakirik hartu -kiko eta -kilako gisako kasu-marka konposatuez. Beraz, ez dago eragozpenik Iparraldeko eta ekialdeko hiztunek (edo beste tokietakoek, halako ukitu berezia eman nahi badiote hizkerari) euskara batuan -kilako erabil dezaten, hori baita tradizio ia erabatekoa duena euskararen eremu horretan.\nZein da norekiko eta norenganako hauen arteko desberdintasuna? Ez da inoiz oso argi geratu: Gizarte SegurantzaREKIKO betebeharrak ala Gizarte SegurantzaRENGANAKO betebeharrak? Desberdintasuna zein da: batek bi aldeek elkarrekin duten harremana adierazten duela eta besteak alde bakarrekoa? Bestalde, ez litzateke garbiago izango erlatibozko esaldi baten bidez gauza bera adieraztea: Gizarte Segurantzarekin dituen betebeharrak, edo horrelako zerbait?\nGalderako azken kontuari dagokionez (“ez litzateke garbiago izango erlatibozko esaldi baten bidez gauza bera adieraztea?”), garbiagoak direla jakin gabe ere, erabiliagoak badirela esan daiteke perpaus erlatiboa duten egiturak.\nBi formen arteko desberdintasunei buruz, bakoitza kasu-marka bati dagokio: bata -kin kasu soziatiboari, eta bestea -gana adlatiboari. Beraz, era honetako egitura birdeklinatuetan, azpian dagoen kasu-marka zein den argi dagoenean, bien arteko desberdintasuna argia da: batak soziatiboa du azpian, eta besteak distantzia adierazten duen adlatiboa.\nGurasoekiko harremanak / -kilako harremanak (Iparraldean)\nGehiago aztertu behar den kontua dugu hau. Izenik izen egin beharko litzateke ikerketa bat, eta zerrenda bat bi formetako zein hartzen duten jakin ahal izateko. Badakigu, hala ere, badirela tarteko kasu batzuk, biekin erabil daitezkeenak, garbiak ez direnak.\nAzkenik, ez da zuzena galderan eman den Gizarte Segurantzarenganako betebeharrak forma, animatu/ez-animatu auzia gorabehera.\nZein da modurik egokiena?: elkarrenganako maitasuna edo elkarrekiko maitasuna? Berdin gorrotoa hitzarekin? Horrekiko konfiantza edota horrenganako konfiantza?\nElkarrenganako maitasuna / elkarrekiko maitasuna: Zalantzarik gabe, euskal literatura tradizioan gehien erabiltzen den forma lehenbizikoa da. Bestearenak ere badira adibideak, baina oso-oso gutxi.\nElkarrenganako gorrotoa / elkarrekiko gorrotoa: Kasu honetan, -ganako gorrotoa edota -ren kontrako (aurkako) gorrotoa dira hobestekoak. -kiko gorrotoa egitura nekez aurki daiteke tradizioan.\nElkarrenganako konfiantza / elkarrekiko konfiantza: -ganako konfiantza da hobestekoa, askoz ere arruntagoak dira-eta egitura hori edota konfiantza …-gan modukoak. Bestea gaitzetsi gabe, ordea (-ki(la)ko konfiantza), bai baitira horren oinarria izan daitezkeen egiturak: konfiantza …-kin/-gaz gisakoak.\nGero eta sarriago entzuten eta irakurtzen dira honako gauzak: aurrera begirako proposamenak, munduan zeharreko bidaiak edo hortik gorako prezioak. Zilegi da aditz-laguna (munduan zehar, aurrera begira, hortik gora) izenlagun egiteko bide hori (-ko ipinita)? Zuzenak dira aurreko sintagma horiek?\nGalderan jaso diren sintagmak berez ez dira okerrak, gramatikak uzten baitu bidea halako egiturak sortzeko; beraz, zuzenak direla esan behar. Beste kontu bat da erabileraren aldetik zenbateraino erabili izan dituen euskal hiztunak edo idazleak sintagma horiek euskararen tradizioan. Egia da hiru egituren artean arruntena eta erabiliena Hortik gorako prezioak dela, beste biak oso gutxi erabili izan baitira literatura-tradizio idatzian bederen (aurrera begirako proposamenak, munduan zeharreko bidaiak). Azken bi horiek, horrela eman ordez, beste era batean ematea hobetsi izan du euskararen erabiltzaileak (perpaus erlatiboaren bidez, adibidez).\nTenperatura hiru gradu igo da?, hiru gradutan igo da? ala hiru graduz igo da, hiru gradu igo da?\nGasolina 5 euro merkatu da?, 5 euroz merkatu da?, 5 euroan merkatu da?, 5 eurotan merkatu da?\nErantzuna: Goratu, igo, beheratu, jaitsi, handitu… eta antzeko aditzekin neurri-esapideak erabiltzen direnean, esapide hori ez da inesiboan (-(t)an) jokatu behar, absolutibo mugagabean (Ø) edo instrumental mugagabean (-z) baizik.\nAntxoa kiloa 5 euro merkatu da aurten.\nAntxoa kiloa 5 euroz merkatu da aurten.\n*Antxoa kiloa 5 eurotan merkatu da aurten.\n*Antxoa kiloa 5 euroan merkatu da aurten.\nKarakateko igoera 200 metro laburtu dute.\nKarakateko igoera 200 metroz laburtu dute.\n*Karakateko igoera 200 metrotan laburtu dute.\n*Karakateko igoera 200 metroan laburtu dute.\nLangabezia %1 jaitsi da urrian.\nLangabezia %1ez jaitsi da urrian.\n*Langabezia %1ean jaitsi da urrian.\nTenperatura 4 gradu igo da.\nTenperatura 4 graduz igo da.\n*Tenperatura 4 graduan igo da.\n*Tenperatura 4 gradutan igo da.\nEuskaltel balorea 2 puntu hobetu da azken urtean.\nEuskaltel balorea 2 puntuz hobetu da azken urtean.\n*Euskaltel balorea 2 puntuan hobetu da azken urtean.\nEuskaltel balorea 2 puntutan hobetu da azken urtean.\nEuskara Institutua, EHU, "Kasu-markak eta postposizioak", Sareko Euskal Gramatika (SEG), www.ehu.eus/seg


Aimar Olaizola binakako txapelketan izango da - GARA\n2007 febrero 15\nPILOTA Aimar Olaizolaren proba Tolosan\nAimar Olaizola binakako txapelketan izango da\nOrdubeteko saioa egin eta asko kostata erabaki zuen Goizuetakoak igandean Tolosan jokatuko duten final-laurdenetako kitarako partidan parte hartzea\nBinakako pilota txapelketara garaiz iritsi da Aimar Olaizola. Bapo kostata, baina azkenik Tolosan jokatzeko moduan izango da Goizuetakoa. Kitarako neurketan Otxandorena lagun duela, Gonzalezi eta Paskuali aurre egingo die Olaizolak txapelketako finalerdietako ligaxkan sartzeko azken txartelaren bila.\nAtzoko saioa, izan ere, ez zen nolanahiko entrenamendua. Azken finean, igandekoa da Olaizolaren azken aukera txapelketa honetan parte hartzeko, Goizuetakoak Tolosan ez jokatzea erabaki izan balu, Juantxo Kokak behin betiko hartuko zukeen-eta Olaizolaren lekua txapelketa amaitu arte.\nKostata harturiko erabakia\nArratsaldeko hirurak eta laurden aldera kantxaratu zen Olaizola II.a Tolosako Beotibarren, Iñaki Otxandorena lagun hartuta. Ordubetez gogor entrenatu zen aurrelari nafarra Saralegik eta Beginok osaturiko bikotearen aurka, iganderako prest izango ote zen edo ez erabaki baino lehen, eta ez zuen esfortzurik aurreztu Olaizolak, eskuin hankako belauna probatu beharra zuenez gero.\nAzkeneko erabakia ez zuen berehala hartu 27 urteko aurrelariak. Ondorioz, Olaizolak hartu beharreko erabakiaren inguruko ikusmina gero eta handiago egin zen. Izan ere, entrenamendua amaitu eta hedabideen aurrera azaldu aurretik hiru ordu laurden pasatu zuen Olaizolak aldegeletan.\n«Aurreko asteko entrenamenduan nahiko sentsazio onak eduki nituen. Garbi dago oraindik pilotetara ez naizela lehen bezala joaten, baina hori partidak jokatuz hartu behar da. Hala ere, frontoian pixkanaka egokiago kokatzen nintzela ikusi dut eta jokatzea erabaki dut», adierazi zuen aurrelari goizuetarrak.\nAzkenik, Olaizola II-Otxandorena eta Gonzalez-Paskual gaur arratsaldean, lauretatik aurrera izango dira pilota aukeraketan; Tolosako Beotibar pilotalekuan, hain zuzen.


Iñaki Badiola - Wikipedia, entziklopedia askea.\nIñaki Badiola Menéndez (Donostia, Gipuzkoa, 1964ko abenduaren 17a - ) enpresaburua eta Real Sociedad futbol taldeko presidente izandakoa. “Erreala Primeran” izeneko hautagaitza aurkeztu zuen 2008ko urtarrilaren 3an, eta batzarrean parte hartutako akzioen %72k bere alde bozkatu zuen, kapital sozialaren %43k. 2008ko abenduaren 21ean Realeko presidente izateari utzi zion, klubaren batzar nagusi zalapartatsu batean, non beste hautagaitza bat, “Errealaren lagunak”, nagusitu baitzen, Jokin Aperribay enpresaburua buru zuela.\nDonostia, 1964ko abenduaren 17a (56 urte)\n1.3 Zaletasunak eta hizkuntzak\n3 Administrazio Kontseilua\n4 Agintaldi zalapartatsua\nZuzenbide Ekonomikoa ikasi zuen Deustuko Unibertsitatean, Batxilergoa Seattle hirian amaitu ondoren, AEBetan. Heziketa Fisikoa ere ikasitakoa da.\nNegozioen ataleko presidenteorde izan zen Santander Bankuan. Hamabi urte egin zituen atzerrian lanean, Londresen, Sydneyn (Australian), Hong Kongen eta Shanghain (Txinan). Gaur egun Donostian bizi da, baina hilero astebete Txinan igarotzen du.\nAholkularitza enpresa bat eratu du, Lighthouse Consulting, eta horren bidez enpresak erosi, teknologiaz hornitu eta burtsara ateratzen ditu.\nZaletasunak eta hizkuntzakAldatu\nKirolzale amorratua da. Futbolean aritu zen hasieran: Hirugarren mailan, eta baita Australiako eta Hong Kongeko liga nagusietan ere. Egunero hamabost bat kilometro egiten ditu arineketan.\nIngelesez bikain egiten du, alemanez eta txineraz ere moldatzen da, baina euskaraz apenas egiten du.\nIñaki Badiolak bere burua aurkeztu zuenean Real Sociedad futbol taldeko lehendakari izateko, Erreala krisi handi baten murgilduta zegoen, 2. mailara jaitsita. Bere hautagaitzak hautsak harrotu zituen, adierazi zuenean kapital txinatarra zuela atzean.\nEpe laburrean Erreala lehen mailara igo nahi izan zuen. Epe ertainera, berriz, Anoeta estadioaren jabe egin nahi du kluba, harmailak hurbildu futbol zelaira eta klubaren aurrekontua handitu. Horretarako egitasmo bat aurkeztu zuen, Txinako jatorriko diru sarrera berrietan oinarrituta.\nBere taldeko jendez osatu zuen Real Sociedad futbol taldeko Administrazio Kontseilua:\nAlex Naia, Pesa Garraioak enpresako Logistika zuzendaria.\nIñaki Iraola, 44 urteko ordiziarra, Finantza zuzendaria Grupo Iberoamericano de Fomenton.\nBeatriz Ugarte, 40 urteko donostiarra, zuzendaria Willis San Sebastian Aseguruak eta Reaseguruak enpresan.\nMonika Fanlo, donostiarra eta Komunikazioko marketin zuzendaria Hispavistan.\nJorge Fernandez 46 urteko salamancarra, Planifikazio eta Kontrol zuzendaria Santander Bankuan.\nIñaki Soto, 43 urteko donostiarra, Japonia enpresako erreferentziazko akzioduna.\nKirol arloan taldea Espainiako futbol ligako lehen mailara igotzea zuen helburu eta horretarako oso fitxaketa interesgarriak egin zituen, Pep Martí, Victor Casadesus, Fran Merida eta Nacho Perez ekarrita. Gainera, aurreko presidenteek lortu ez zutena eta zale gehienek desio zutena lortu zuen, taldeko ikur den Xabi Prietori kontratua berritzea. Hala eta guztiz ere ez zuen lehen mailarako jauzia eman Gasteizko zorigaiztozko arratsalde hartan esku-eskuan izan bazuen ere.\nIñaki Badiolaren agintaldia oso zalapartatsua izan zen. Hasieran zituen zenbait taldekidek, Pako Aiestaran kasu, utzi egin zuten. Liskarrak izan zituen Realeko zenbait langilerekin, jokalari zenbaitekin, hainbat hedabiderekin eta Gipuzkoako Foru Aldundiarekin. Erabaki eztabaidatuak hartu zituen, tartean Due Diligence zelakoa agindu zuen, bere agintearen aurretiko urtean Errealean izan ziren diru kontuak argitzeko asmoz. Honen emaitzek instituzioetan eta hedabide batzuetan hautsak harrotu zituen, bere aurka jarri ziren eta agintaldiaren gainbehera hasi zen.\nErrealeko presidenteen zerrenda\nErrealeko presidenteen zerrenda Errealaren webgune ofizialean.\nAzken aldaketa 18 abendua 2020(e)an, 02:35(e)tan\nOrriaren azken aldaketa: 18 abendua 2020, 02:35.


PAG 11/14 - TOTAL 157 Jabetzak\nMerkataritza-lokala - Burgos (Centro) , Eraikitako azalera 62m2, 1 bainugelak.\napartamentua - Camargo (Somavilla) , Eraikitako azalera 43m2, 1 Habitacion , 1 bainugelak, Igogailua, igerilekua,...\napartamentua - Almeria , Eraikitako azalera 50m2, 5m2, 1 Habitacion , 1 bainugelak, Igogailua.\nMerkataritza-lokala - Burgos (Centro) , Eraikitako azalera 80m2.\napartamentua - Burgos (Universidad) , Eraikitako azalera 45m2, 1 Habitacion , 1 bainugelak.\npisu - Burgos (Gamonal) , Eraikitako azalera 84m2, 2m2, 3 Gelak, 1 bainugelak, Igogailua.\napartamentua - Burgos (Zona sur) , Eraikitako azalera 46m2, 1 Habitacion , 1 bainugelak, Igogailua.\napartamentua - Burgos (Universidad) , Eraikitako azalera 58m2, 1 Habitacion , 1 bainugelak, Igogailua, igerilekua,...\napartamentua - Burgos (Zona sur) , Eraikitako azalera 72m2, 2 Gelak, 2 bainugelak, Igogailua.\nMerkataritza-lokala - Burgos (Centro) , Eraikitako azalera 200m2.\npisu - Burgos (Gamonal) , Eraikitako azalera 97m2, 2m2, 3 Gelak, 2 bainugelak, Igogailua.\napartamentua - Burgos (Centro) , Eraikitako azalera 65m2, 2m2, 1 Habitacion , 1 bainugelak.


Nazioarteko Polar Urteko 33 proiektuk presentzia argentinarra izango dute | Consumer\nNazioarteko Polar Urteko 33 proiektuk presentzia argentinarra izango dute\nIngurumenaren babesa eta legez kanpoko arrantzaren aurkako borroka dira landu diren alderdi nagusiak\nMartxoaren 1ean hasiko da Nazioarteko Urte Polarra, 2008ko egun berera arte. Iturri ofizialek jakinarazi zuten Argentinak 33 proiekturekin hartuko duela parte ekitaldian Antartikan. Horietako zazpi zientzialari argentinarrak dira.\nAntartikako Nazioarteko Batzordeak adierazi zuen Nazioarteko Poloetako Urte honen helburuak hauek direla: ingurumen-estatusa zehaztea, egungo eta iraganeko aldaketak ulertzea eta etorkizuna hobetzea, eta behaketa-proiektuak garatzea. Argentinako Jorge Taiana kantzilerrak esan zuenez, Argentinak “gogor lagunduko du proiektuetan, eta ingurumenaren babesa eta legez kanpoko arrantzaren aurkako borroka izango dira nabarmendu beharreko alderdi nagusiak”. “Aurten 2.000 ikerketa-proiektu baino gehiago egingo dira, eta 50 herrialde baino gehiagotako zientzialariek parte hartuko dute bi eskualde polarretan”, gehitu zuen.\nEkitaldiaren helburua nagusiki zientifikoa den arren, “aukera-sorta zabala dakar gai polarrak zabaldu, hezi, artatu eta sustatzeko, eta jauzi kualitatibo eta kuantitatiboa eman nahi da”, azaldu zuen Taianak. “Bizitza polarra nortasun nazionalean sartu nahi dugu, eta Antartika herritarren kontzientzia izan dadila”, adierazi zuen Juan Carlos Tedesco Hezkuntzako idazkariak, Nazioarteko Urte Polarraren inaugurazio-ekitaldian. Hala, bada proposamen bat Hegoaldeko Merkatu Bateratuan (MERCOSUR), Argentina, Brasil, Uruguai, Paraguai eta Venezuelan, gai antartikoa eskolabarruan sartzeko.\nNilda Garré Argentinako defentsa-ministroak azaldu zuenez, “Defentsa Ministerioak mila hegaldi-ordu baino gehiago ematen ditu Antartikan; guztira, 550 pertsona baino gehiago garraiatzen ditu, 2.400 metro kubiko karga eta 1.900 metro kubiko erregai”.\nArgentina polar-eu urtea


Irungo kirolak Plan Estrategiko bat merezi du, behar duen arreta eta zaintza guztia jaso ahal izateko - Gipuzko Buru Batzarra\nIrungo kirolak Plan Estrategiko bat merezi du, behar duen arreta eta zaintza guztia jaso ahal izateko\nAspaldidanik ari gara azpimarratzen zein garrantzitsua den Irun, Covidaren ondorioz bizi dugun krisi honetatik irteten garenerako, prestatzea.\nHorregatik, EAJ-PNVtik, besteak beste, kirolaren ingurunea sustatzearen eta bultzatzearen aldeko apustua egiten dugu, gure hiria indartzen eta hobetzen lagunduko duten inbertsioak abian jarriz. Gure ustez, Udalaren ikuspegiak bi ibilbide eta helburu paralelo izan beharko lituzke; bat egungo beharrei erantzutea izan beharko litzateke, zalantzarik gabe, baina baita post Covideko Irun aurreikusi eta aurreratzea ere, etorkizuneko proiektuak garatuz.\nHorregatik, duela urtebete baino gehiago, gure taldeak udal gobernuari Kirolaren Plan Estrategikoa garatzea proposatu zion. Plan hori, gainera, Udalbatzak onartu eta 2020ko aurrekontuetan partida ekonomiko bat atxikitu zen. Hala ere, dakigunez oraindik ez da lan hau hasi ere egin. Eta horrek harritu egiten gaitu. Batez ere, kontuan hartuta zenbat elkarte, kirol modalitate eta kirolari ditugun Irunen. Egia da 2021 honetan koalizio gobernuak erreferentzia bat egin diola gure taldeak proposatu zuen planari. Baina EAJ-PNVtik uste dugu lan honek jada hasita egon beharko lukeela, eta horrela defendatu izan dugu. Era berean, uste dugu plan horrek Irunek dituen behar guztiei erantzun beharko diela, gaur egungoei, etorkizunekoei, eta baita iraganeko arazoei ere. Gai asko aztertu behar dira oraindik Irungo kirol esparruan.\nAlde batetik, Udalak kirol instalazio berriak eraikitzeko egin beharko dituen obra inbertsio handiak daude, hala nola, Txenperenean atletismoari eta errugbiari zuzendutako instalakuntzak, hiriko hirugarren kiroldegia eta San Miguel-Anakako futbol zelaia. Era berean, uste dugu Plan Estrategikoak egungo beharrei erantzun beharko diela, hala nola, dauden instalazio guztien erabilerak areagotuz: Artaleku, Ventaseko kirol gunea, San Martzial – Txingudi, etab., eta, gainera, beste aukera berri batzuk aztertzen jarraitu beharko luke, onartu berri den gobernu programak berak jasotzen duen bezala.\nBestalde, baina ez horregatik garrantzi gutxiagokoa, Irungo herritarren artean, oro har, kirola sustatzeko plan espezifikoen garapena sustatzeko beharra identifikatzen dugu. Pertsona guztientzako eskaintza egokia eta askotarikoa, baina arreta berezia eskainiz gazteenei, adinekoei, dibertsitate funtzionala duten pertsonei eta baita emakumeei ere, azken hauek lehen lerroan jarriz, eta kirolean baldintza eta aukera berdintasuna sustatuz.\nEra berean, gure ustez ezinbestekoa da gure hiriko kirol elkarte eta kluben etengabeko lankidetza, koordinazioa eta laguntza bultzatzea, pandemiaren ondorioz pairatu dituzten eragozpenei uneoro erantzuna ematen saiatuz.\nKirolaren Plan Estrategikoa, bere garaian proposatu genuena, eta gaur berriz ere nabarmendu eta azpimarratu nahi duguna, gure hirian kirolak bizi duen errealitateari erantzun bateratu eta koordinatu bat ematen saiatzen da. Ondo dago jarduera partikularrak edo sakabanatuak antolatzea, gure hiriko hainbat une eta tokitan, baina EAJ-PNVtik uste dugu, daukagun harrobia defendatu eta sustatu nahi badugu, funtsezkoa dela eskema erregularizatu, eroso eta ordenatu batetik aurrera egitea.\nPentsatzen eta lan egiten hasteko unea da. Irungo kirolak behar duen arreta eta zaintza izan dezan, plan estrategiko bat ahalbidetzea ezinbestekoa da. Kirolak hala merezi du, eta horrela gu guztiok gure kirolariez gozatzen jarraitzeko aukera izango dugu, nahi bezainbeste.


Jendartea | Noaua Kultur Elkartea - Part 10\nAndatza M.K.K.-ren etapa berriko lehen txangorako izen ematea itxiko dute gaur\nBy\tnoaua\ton\t2019-02-05\tin\tAisia, Jendartea, Kirola\twith\t0 iruzkin\nDesegitear zela, lekukoa hartu eta gogotik ekin dio lanari Andatza M.K.K.-ren baitan, urte amaieran osatu zen zuzendaritza talde berriak. Federatu txartelak tramitatzearekin batera, herrira begira hurrengo hilabeteetarako eskaini nahi dutena plazaratzen hasiak dira. Gogotik hasi dute ibilbide berria; pentsa, baten faltan bi txango antolatu dituzte estreinatzear dugun otsailerako. Bi hitzorduotarako izena zabaldu dute, baina adi […]\nNataliren larunbateko bideoklip berriaren grabaziorako figuranteak behar dituzte\nBy\tnoaua\ton\t2019-02-05\tin\tAisia, Euskara, Jendartea, Kultura\twith\t0 iruzkin\n“Zerbait aldatzera doa”, hala izena du Usurbilgo Natali musika taldeak sorturiko abesti berriak. Abestiarentzako bideoklipa grabatzera doaz larunbatean, otsailaren 9an eta figurante bila dabiltza. “Adin guztietako jendeak parte har dezake bideoklipean”, adierazi dute. Bideoklipa otsailaren 9an (larunbata) grabatuko dute, goizeko 10:30etan hasita Aginagako Eliza Zaharrean. Interesdunek deitu dezatela edo whatsapp mezu bat helarazi, 688 636 […]\nAgate Deunaren bezperako kantu saioaren ostean, hitzaldia gaur Jubilatu Astearen baitan\nBy\tnoaua\ton\t2019-02-05\tin\tAisia, Euskara, Jaiak, Jendartea, Kultura\twith\t0 iruzkin\nKantu giroan abiatu du Gure Pakea Elkarteak 2019ko Jubilatu Astea. Astearte honetan izango du segida, Artzabalen programatu duten Matia Fundazioko kide baten hitzaldiarekin. Kantu-jira bart Euskarak batzen bagaitu, pentsa euskaraz kantuan aritzeak. Agate Deuna egunaren bezperako ospakizunek, Kantu Taldea eta Gure Pakea Elkartea elkartu zituen bart. Jubilatu Astearen abiapuntua izan zen, astelehen iluntzean egin zuten […]\nZubietako bertso-eskolakoek abiarazi dituzte, Agate Deunaren bezpera honetako ospakizunak\nBy\tnoaua\ton\t2019-02-04\tin\tAisia, Euskara, Jaiak, Jendartea, Kultura\twith\t0 iruzkin\nEgunbete aurreratu dituzte Zubietan, Agate Deunaren bezpera honetako ospakizunak. Ostegun iluntzero biltzen diren bertso-eskolako kideek igandean zehar bertso eta kantu artean, baserri eta etxez etxeko bira osatu zuten Zubietan barrena. Zuasti etxe atarian egin zuten geldiuneko irudiak dituzue ondokoak. Astelehen honetan izango dute jarraipena Agate Deuna bezperako ospakizunek. Zubietako bertso-eskolakoei buruzko xehetasunak, joan den azaroa […]\nMatia Fundazioaren hitzaldia, Jubilatu Asteko astearteko hitzordua\nHilabete hasiera mugitua izango dute Artzabal aldean. Hitzaldi, bazkari, ibilaldi, kantu eta antzezlan saioez, denetariko ekintzez ondo hornituriko Jubilatu Astea antolatu du Gure Pakea Elkarteak otsailaren 4tik 10era, eta segidan bazkideen arteko txapelketak. Hasteko, eta gaur ospatu duten Agate Deunaren bezperarekin bat eginez, Kantu Taldekoak bisitan izan dituzte Artzabalen. Eta segidan, kantu-jira egin dute herritik […]\nIkastetxeak eta Kantu Taldea, Agate Deunaren bezperako ospakizunetan murgilduko dira gaur\nOtsailak 4 ditu astelehen honek, Agate Deunaren bezpera. Makila hotsen erritmora, usadio zaharrak berritzeko eguna. Ikastetxeetan hitzordu ezberdinak iragarri dira bazkalosterako. Eta arratsalde-iluntze partean, Gure Pakea Elkarteak Jubilatu Asteari ekiteko kantu-jira programatu du Usurbilgo kantuzaleen bilgunearekin batera. AGATE DEUNAREN BEZPERAKO OSPAKIZUNAK Aginagako Eskola Arratsaldeko klaseen baitan, eguraldi ona bada, Santa Ageda eskean irtengo dira Aginagako […]\nJontxu oroitzeko, bere lagun musikarien omenaldi gau luzea Kalezarren\nBy\tnoaua\ton\t2019-02-02\tin\tAisia, Euskara, Jaiak, Jendartea, Kultura\twith\t0 iruzkin\nHaraneko aparkalekua Jontxuren omenaldi gune erraldoia larunbat iluntze honetatik hasita, igande goizaldera arte. Kanpoko hotzik ez da karpa barnean abiatu berri den kontzertu gau luzean. Oholtza gainean, Jontxuren aspaldiko lagun musikariak; Rukula, Mendeku Itxua, Desegin, Izeberg, Eskean Kristo, Hotzikara, Odolaren Mintzoa.. Haien lokaletako entseguak, kontzertuak, lurte luzez gertutik jarraitu zituen Jontxuk. Musikari eta zaletuen artean […]\n860tik 10. orria« Lehenengoa«...89101112...203040...»Azkena »


173 herrialdek erabiltzen dute dagoeneko "gobernu elektronikoa", baina 15ek bakarrik onartzen dute parte hartzea | Consumer\n173 herrialdek erabiltzen dute dagoeneko "gobernu elektronikoa", baina 15ek bakarrik onartzen dute parte hartzea\nNBEk e-gobernmentari buruzko txosten berria aurkeztu du Mexikon\nMunduko 173 herrialdek dagoeneko erabiltzen dituzte “gobernu elektronikoa” deritzona ahalbidetzen duten teknologiak, baina horietako 15ek baino ez dute onartzen herritarren iruzkina eta parte-hartzea, Nazio Batuen (NBE) “e-gobernment”-ari buruzko azken txostenaren arabera. Txosten hori atzo aurkeztu zen Mexikon, gobernuaren berraspenari buruzko V. Foroaren esparruan.\nGobernu tradizionaletik elektronikorako aldaketan, “Latinoamerikako herrialdeak, bereziki, oso ondo ari dira egiten. Hain zuzen, Txile 22. lekuan dago gobernu elektronikoari buruzko aurkibide orokorrean, baina bigarrena da edukiei dagokienez”, esan zuen José Antonio Ocampo NBEko Ekonomia eta Gizarte Gaietako Departamentuko idazkari nagusiak.\nHala ere, Ocampok esan zuen e-gobernment delakoa bidegurutze batean dagoela, hiru arrazoirengatik. Lehenengoa, informazio-teknologiek “ezin dutelako balio publikoa hobetu edo handitu, Estatuak konpromiso argia duelako ekoizteko”. Nahiz eta tresna berriak informazioa handitzeko erabili, ez dute gai publikoetan gehiago parte hartu, NBEko idazkariak ohartarazi zuen. Bigarrenik, adierazi zuen administrazio publikoa Internetera bihurtzeko asmo handiegia duten proiektuek porrot-indize altua dutela, %60tik %80ra bitartekoa.\nAzkenik, esan zuen desadostasuna dagoela pertsonek nahi dutenaren eta gobernuek ematen dutenaren artean. “Ahalegin handiagoek interes teknikoetatik haratago joan behar dute, eta berregituratze sakonago baten parte izan behar dute”, esan zuen Ocampok.\ne-gobernment elektronikoa Gobierno-eu


Bezeroen behar globalei erantzuteko GetGoierri lankidetza sarea sortu dute »\nNazioarteko merkatuetako bezeroek izan ditzaketen behar globalei erantzuteko sortu den ekimen berritzailea da GetGoierri Basque Country. Goierri beheko enpresa txikiek bi urte baino gehiago daramate lankidetzan, beraien errealitatea aztertu, kapazitatu eta merkatuaren beharrei aurre egiteko helburuz, eta lankidetza horixe dinamizatzeko sortu dute GetGoierri, Goiekiren industria alorraren gidaritzapean. Niko Errasti Goiekiren industria arloko buruak, Miren Estensoro arlo bereko ordezkariak, Patxi Plazaola Beasaingo alkate eta Goiekiren lehendakariak, eta Luis Mari Altuna Goierriko industria gaietako adituak aurkeztu zuten atzo ekimena Goierri Berrikuntza Gunean. Entzuleen artean Goierriko enpresa ertain eta txikietako jabeak, eta Frantzia, Belgika eta Suediako lau enpresatako ordezkariak zeuden. Bat egitearen indarra Errastiren arabera, Goierriko enpresa txikiek «argi» dute bat egiteak eta beraien arteko osagarritasunak balio erantsiko proiektuetara sartzeko abantaila ekarri diela. «Lankidetza sare honek eskualdeko enpresa handi eta ertainen arteko lankidetza proiektuak eragitea ahalbidetu du. Ikasketa prozesuak eta ingeniaritza prozesuaren txertaketak produktu propio bat abiatzeko aukera ematen die enpresa hornitzaileei». Eskualdean garatu duten esperientzia hau nazioartera zabaldu nahi dute orain, urteetan pilatutako jakintzaren bidez «mugak gainditzea» nahi bada. «Goierriko ekoizpen indar osoa bere ahalmen industrial oro baturik eta berezko identitate zigilu batekin eskaini nahi dugu», dio Errastik. Industria ahalmen hori enpresa sare «sendo, esperientziadun eta berritzaile» baten oinarrien gainean eraikitakoa da, […]\nGiro herrikoia izango da nagusi asteburuan Baztarrikalden »\nAsteburuan Azkoitiko Baztarrikalde auzoko festak ospatuko dituzte, eta ohi bezala, herri kirolak eta trikiti doinuak izango dira nagusi; antolatzaileek, orokorrean, iazko egitarau berdina mantendu dute, baina berrikuntza batekin emango diete hasiera festei; lehehengo aldiz, mus txapelketa egingo dute, Orion elkartean. 22:30ean hasiko da saioa, eta ordu erdi lehenago hasiko da izena emateko epea; bikoteek 20 euro ordainduko dute saioan jokatzeko. Irabazleak 300 euro, txapela eta bi patxaran botila jasoko ditu; bigarren irabazleek 200 euro eta bi patxaran botila jasoko dituzte; hirugarrenek, 100 euro eta bi patxaran botila; azkenik, laugarren saridunek bi lagunentzako Isidro erretegian afaria eta bi patxaran botila jasoko dituzte. Hurrengo egunean hasiko dira festetako ekitaldi garrantzitsuena; bigarren aldiz Joxe Astarbe saria Zaldi Probak egingo dituzte auzoan. Iaz izan zuten «arrakasta» eta gero antolatu dute aurten ere norgehiagoka hori; herritarren parte hartzea handia izango da bigarren aldi honetan, bertan izango baitira, besteak beste, Aizterri baserria, Errekalde elkartea eta Isidro Erretegia azkoitiarrak. Igandean, berriz, pilota partidak eta herri kirolak izango dira goizean; herri kirolean, auzotarrek hartuko dute parte; hori hala, aizkoran harri-jasotzaileen aurka arituko dira; Joxe Mari Errekalde, Bernar Uitte eta Jon Unanue Goenatxo III.aren aurka arituko dira; ondoren, Joseba Zubeldia eta Julen Alberdi Txikia IV Juan Jose Unanue Goenatxo […]\n“Junior kategoriako azken urte hau aprobetxatu nahi dut” »\nXabier Jauregik (Erdialdea, 1993) sei urte daramatza Donostiako Atletikoren piraguismo taldean. Junior Mailan azken denboraldia du aurtengoa, hurrengo urtean senior izatera igaroko baita. Kadetea zela, Espainiako Txapelketan bigarren eta lehen postuak lortu zituen eta iaz, Junior mailan, bigarren azkarrena izan zen berriro ere. Euskadiko goi errendimendu zentroarekin entrenatzen du, Aritz Fernandezen aginduetara, eta iazko denboraldiko emaitzak hobetu nahi ditu. Noiz hasi zinen piraguismoan? Donostiako Atletikok antolatzen dituen udako ikastaroetan hasi nintzen. Hiruzpalau ikastaro egin ondoren, 11 urte nituela, klubeko taldean sartzea proposatu zidaten eta gustura hartu nuen. Hasieran ongi pasatzeko egiten nuen, baina gustatzen zitzaidanez eta lehiatzen gustura nenbilenez, serioago hartu nuen. Nolakoa izan da orain arte zure ibilbidea? Esan bezala, hasieran ongi pasatzeko erabiltzen nuen, baina orain, nire denbora guztia eskaintzen diot. Astean sei egunetan entrenatzen dugu eta asteburu askotan kanpora joaten gara. Batzuetan ikasketekin batera eramatea ez da erraza izaten, baina orain arte ongi moldatu naiz eta hala jarraitzea espero dut. Zenbat zarete taldean? Asko gara. Bederatzi urteko mutikoetatik hasi eta 32 urteko beteranoetara arte. Kategoria pila bat daude eta talde bakoitzak bere entrenatzailea dauka, mailaren arabera. Zer moduz moldatzen zarete Donostia inguruan entrenatzeko? Bidasoan entrenatzen dugu batzuetan, baina askotan Frantziara eta Kataluniara joan behar izaten dugu. Asko […]\nUdalbatzak Zorrotzeko langileei kalte ordain «duinak» emateko eskatu du »\nAtzoko Legazpiko Osoko Bilkuran Zorrotz enpresako langileen mozio bat onartu zuten. Mozio honetan, langileek euren egoeraren berri emateaz gain, enpresako jabeekin biltzeko eskatu zioten Udalari eta hauei langileei kalte ordain «duinak» emateko eskaria egin ziezaietela, udalbatzak aho batez onartu zuena. Zorrotz enpresako langileek adostutako testuan, kalte ordainen eskariaz gain, jabeei «proiektu berri baten alde egiten duten langileen esku behar dituzten baliabideak jar ditzatela» ere eskatzen diete. Udal ordezkariak atzo bildu ziren enpresako jabeekin, eta orain, langileekin bilduko dira berriro, bilera hartan hitz egindakoa azaltzeko. Mozioaren testuak enpresaren egoeraren berri ematen du. Langileen arabera, Zorrotz «likidazio prozesu batetan mugildu da, lau enplegu erregulazio txostenen atzetik». Martxoaren 31 eta apirilaren 15a bitartean 62 langile kaleratuko dituzte, «Fogasako kalte-saria jasota» eta dagokien langabezia prestakuntzarekin. Azken laguntza hau ordea, «gaizki bideratutako» lau Erregulazio Espedienteren ondoren, «batzuek dagoeneko agortuta» dutela jakinarazi dute. Diotenez, langile talde baten aldetik «proiektu berri baten alde apostu egiteko borondatea» dago, baina horretarako langabezia prestazioa eta kalte-ordaina kapitalizatzera eta jabeekin pabilioien alokairurako akordio batera iristera behartuta daude. Gora-beherak aspalditik Mozioak enpresaren ibilbidean historia apur bat ere egiten zuen. «1987an, Zorrotzek Fogasari instalakuntzak erosten dizkio. Gizarte Segurantzarekin zituen zorrak zirela-eta, erosketari aurre egin ezin ziotenez, Aldundiak bitartekari lanak egiten ditu, eraikinak erosiz […]\nUmeen liburutegia Pesealekura eroateko proposamena aztertzen jarraituko dute »\nUdalbatzak ez du bozkatu ume eta gazteen udal liburutegia Pasealekura eroateko proposamena. Bide horretan pausoak emateko eginbeharrak proposatu zituzten atzoko osoko bilkuran, Kultura zinegotzi Ekain Ormaetxeak azaldutako mozioan, baina zenbait zalantza argitu arte gaia “mahai gainean” uzteko eskatu zuen Eusko Alderdi Jeltzaleak. Besteak beste, Txiki Parkean Udalak egindako inbertsioa amortizatu den, zaharren egoitzak emandako metro koadroekin zer gertatuko den eta eraikina segurua den jakin gura du EAJk. Liburutegi berriaren poposamenaren alde agertu ziren Ezker Abertzalea udal taldea eta Aralar zalantzak argitzearekiko adostasuna erakutsi zuten, baina bitartean Txiki Parkeari kontratua ez luzatzea eskatu zuen Oramaetxeak; bestela prozesua oraindik gehiago atzeratuko litzatekeelako. Liburutegia Pasealekura eroateko xedea 2007. urtean agertu zuen Udalak, eta lau urtez luzatu da dagoeneko. Liburutegia Astrako lurretan Eusko Alkartasuna, bere aldetik, liburutegi berria Astrako lurretan kokatzea egoki litzatekeela azaldu zuen. Begoña Landa alkateordeak esan zuenez, “Astraren proiektua be egiteko dago, eta bertan sormen lantegia eraikiko da”. Beraz, udal liburutegia bertan eraiki daitekeen aztertzearen alde agertu zen alderdi hori. Eusko Jaurlaritzako Hezkuntza sailari lagapena egina dio Udalak, Pasealekuko eskolak erabiltzeko, eta gaur egun Berritzegunea dago bertan. Liburutegia eskoletara eroanez gero, Berritzeguneari beste kokaleku bat eskaini beharko litzaiokeela azaldu zuten EAJk eta EAk, baina erabiltzeko moduko eraikin publikorik ez dagoela. Ekain […]\nGipuzkoa Zero Zaborren ‘flash mob’a grabatzeko entsegua etzi, Ibarrako plazan »\nEtzi, larunbata, 12:00etan Ibarrako plazan Gipuzkoako Zero Zabor taldeak martxoaren 20an Zubietan grabatuko duen flash mobean parte hartu nahi dutenentzat entsegua izango da. Ordubeteko saioa izango da eta koreografo bat ere gerturatuko da herrira egin…\nUrrezko zortzi domina EATeko atletentzat, Euskadiko txapelketan »\nErrenteriako Atletismo Taldeko (EAT) atletak fin ibili ziren asteburuan egindako Euskadiko Pista Estaliko Txapelketan. Guztira, zortzi domina eskuratu zituzten, guztiak urrezkoak. Ines Perezen lana nabarmentzekoa da Espainiako marka haustea lortu baitzuen 200 eta 800 metroko probetan. Etzi beste pista estaliko proba bat izango dute Gasteizen, 1.500 eta 3.000 metroko probetan. Jarraian azaltzen da atleten zerrenda osoa. Ines Perez Artatxo. Bi urrezko domina 200 eta 800 metroko probetan. Bietan Espainiako marka hautsi zuen. Esther Estefania. Urrezko domina 55 urtetik gorakoetan, 800 metroko proban. Angel Medicis. Beteranoetan urrezko domina 800 metroko proban. Rafa Ferrer. Urrezko domina 200 eta 400 metroko probetan. Koldo Ganzarain. 55 urtetik gorakoetan urrezko domina 800 metroko proban. Txema Arenzana. 60 urtetik gorakoetan urrezko domina. Jose Maria Lopez. Urrezko domina, pisu proban. Bestalde, eskolarteko hogei atleta Hondarribiko pistan izan ziren pasa den igandean. Honakoak izan ziren emaitzak EATeko atletentzat: Benjamin maila Izaro Irastorza: luzera saltoan, lehenengo, 3,33 metroko markarekin. Martxel Parrondo: 500 metroko proban, bigarren 2 minutu eta 15 segundoko denborarekin. Oier Castillo: luzera saltoan, laugarren, 3,20 metroko markarekin. Alebin maila Ianire Legaz: pilota proban, hirugarren, 23,33 metroko markarekin. Maialen Alzugarai: 60 metro hesian, bosgarren, 12,6 segundoko denborarekin. Gazte maila Nora Bosch: 150 metroko proban, lehenengo, 23,4 segundoko denborarekin. […]\nMikel Serrano aurkeztuko dute bihar Zumarragako alkatetzarako PSE-EEko hautagai gisa »\nBihar, 12:00etan Zumarragako PSE-EE alderdiaren egoitzan egingo duten ekitaldian Mikel Serrano aurkeztuko dute alkatetzarako hautagai gisa. Ekitaldian Migel Buenek parte hartuko du. Buen alderdi sozialistako Gipuzkoako Foru Aldundiko Diputatu Nagusirak…\nHaurrak euskaraz erregistratzearen aldeko deia egin du Udalak »\nErregistro zibilean zein bake epaitegian euskarak bere lekua edukitzea eskatu du Auletiko Udalak. UEMAgaz bat eginez, ahurrek euskaraz erregistratzeko deia zabaldu dute.\nEneko eta Saisakuren garaipenagaz amaitu da herritarren txapelketa »\nZapatuan jokatu dira herritarren arteko txapelketa nesken zein mutilen finalak. Lehian 21 bikotek parte hartu dute.


2017. urtean gizarte-larrialdietarako 767 laguntza izapidetu ditu Durangoko Merinaldearen Amankomunazgoak - MugalariMugalari\n2017. urtean gizarte-larrialdietarako 767 laguntza izapidetu ditu Durangoko Merinaldearen Amankomunazgoak\n2017. urtean, guztira, gizarte-larrialdietarako 767 laguntza izapidetu ditu Durangoko Merinaldearen Amankomunazgoak, 2016ean baino 51 laguntza gehiago, hau da, % 7 gehiago. Era berean laguntza eskatzen duten pertsona edo familia kopurua hazi egin da, familia eta pertsona eskatzaileen kopurua % 9 handitu da, eta osotara 39 pertsona edo familia gehiago izan dira onuradunak.\nEskatzaileen profilen hainbat aldaketa azpimarragarri:\n– Generoari dagokionez, aurreko hiru urteetako joerari eutsi zaio. Emakumeak dira gizarte larrialdietarako laguntzen titularren gehiengoa.\n– Nazionalitateari dagokionez, eskatzaile atzerritarren kopurua ia berdin mantendu da (% 2a igo da). Bestalde, atzerritarrak ez diren eskatzaileen kopurua % 12a igo da. Espainiako nazionalitatea duten eskatzaileak multzo osoaren % 55a dira eta atzerritarrak % 45a.\n– Familia-unitateei dagokionez, nabarmentzekoa da kide bakarreko familien eskari kopurua igo dela, eta gainontzeko familien eskari kopurua mantendu egin da.\n– Era berean, nabarmendu daiteke pentsiodun pertsonen eskaerak jaitsi direla 2016. urtearekin alderatuta. Hala ere, pentsiodunen kolektiboko pertsonenak dira eskaera guztien ia laurdena, laguntzen % 23,16 alegia.\n– GLLak, etxebizitza-gastuak ordaintzeko erabiltzen dira batez ere: alokairuak, hipoteka, altzariak, instalazioak eta abar. Gastu horiek izan dira laguntzen % 88,73, 612.322,7€. Gainerako % 11,27 (77.802,16€) oinarrizko beharrak ordaintzeko erabili da, adibidez, arropa edo dentistaren gastuak.\n– Eusko Jaurlaritzak 2017an argitaratutako aginduan GLL kontzeptu berri bat azaltzen da, Energia. Laguntza hauek elektrizitate hornikuntza, gasa edota etxeko beste erregai mota batzuk ordaintzeko bideratzen dira. Laguntza hauek guztien %21,23a suposatu dute, 146.357€.\n– Ohiko etxebizitzaren alokairua ordaintzeko laguntzen eskaerak % 14,31 igo dira. 2017ko arauak kreditu hipotekarioaren kontzeptua bost urte arte handitu du, eta horrek 2017an zehar igoera suposatu du. Gastua 2016arekin alderatuz ia hirukoiztu egin da, 2017an 94.576,85€koa izan da.\n– Etxebizitzaren mantentze-gastuetarako laguntzak jeitsi egin dira Energia gastuak beste epigrafe baten sartu direlako. Kontzeptu honek guztizko zenbatekoaren %17,10 suposatu du, 118.041,89€.\n– Altzarien eta etxetresna elektrikoen gastuei dagokionez, 2017an gastua igo egin da eta gastu osoaren %4,15a suposatzen du, 28.638,64€.\n– Oinarrizko beharrak ordaintzeko laguntzak jaitsi egin dira, 2017ko gastuaren % 11,27a gehituz; hau da, 2016. urtearekin alderatuta % 12,27 jaitsi dira. Laguntza horien barruan daude honetarako laguntzak: arropa, elikadura, osasun-sistemaren barruan ez dagoen osasun-laguntza, borondatezko itzulera…\nGLLen gastuen joera goranzkoa da, eta, 2017ko hazkunde osoa aurreko urteetakoa baino altuagoa da, 137.352,86€koa hain zuzen ere. Eusko Jaurlaritzak GLLetarako bideratutako finantzaketa 2016. urtekoa baino handiagoa izan da, baina ez da nahikoa GLLen eskaerak ordaintzeko, eta, hortaz, Amankomunazgoak 203.389,68 € jarri ditu. Amankomunazgoaren laguntzari esker, Amankomunazgoko udalerri guztietan egin diren gizarte-larrialdietarako laguntzetarako eskaera guztiei eman ahal izan zaie erantzuna. Ez da eskaerarik ukatu aurrekonturik ez egoteagatik.


Aparkalekuaren irekiera, aurrera bidean - Eskoriatza - Goiena.eus\nAparkalekuaren irekiera, aurrera bidean\nImanol Beloki Unamuno 2018-04-26 20:20\nSanta Ana eta Santa Marina arteko lursail horretako bi jabegorekin akordioa egin ostean, 40 auto ingururentzako aparkalekua, Jose Arana kaleko etxeen atzetik oinezkoentzako pasagunea, berdegunea eta erabilpen librerako gunea egingo dituzte.\nEskoriatzako apirileko osoko bilkuran hainbat gai izan zituzten hizpide, baina azpimarragarriena hauxe izan zen: Santa Marinan lurzatiak alokatzea ibilgailuentzako doako aparkaleku bezala eta espazio librerako erabiltzeko. EH Bildu eta Eskoriatza Irabazi alderdien abstentzioekin, Santa Ana eta Santa Marina artean aparkaleku berria egingo da.\nAkordioa abiapuntu, hitzarmena sinatu eta obra lizitaziora irten ostean, uda bukaeran martxan izango dela adierazi zuen Joserra Zubizarreta alkateak: "40 aparkaleku inguru egongo dira, eta, hauek egitean, Arbiñosteko espaloian ezingo da aparkatu. Aparkalekua bermatzeaz gain, oinezkoen pasabide berria egingo da. Berdegunea eta aparkaleku zatia alokatu egingo dugu, 5.500 eurora ez da iritsiko. Eskerrak eman nahi dizkiet proiektu hau garatzeko aukera eman digutenei". Josu Ezkurdia Hirigintza eta Mugikortasun batzordeburuak adierazi zuen berri ona dela kontratua sinatzea: "Kostata, baina epe motzean aparkalekua zabalduko dugunez, berri pozgarria da. Bestalde, lehen alokatuta ez genituen bi partzela ere alokatuko ditugu, eta erabilpen librerako parketxo bat jarriko dugu. Azkenik, aipatu beharra dago alokairuaren prezioa lehen geneukanaren antzekoa izango dela".\nEH Bilduko bozeramaile Aitor Zubizarretak abstentzioaren arrazoiak eman zituen: "Prozedurarekin zalantzak ditugu; jabe guztiekin ez da hitz egin, eta interesgarria litzateke. Posible izan da batzuekin akordioa egitea, eta pozten gara alde horretatik, baina zergatik ez guztiekin, eta, azkenik, sendotasun juridikoa badu?". Horren harira, Ezkurdiak adierazi zuen prozedura egokia erabili dutela, negoziazioari dagokionez, negoziatu nahi dutenekin negoziatzen dutela, eta berme juridikoa ere badutela gaineratu zuen. Irabaziko Rafa Bernal bozeramaileak, bestalde, gaia oso garbi ez duela ikusten adierazi zuen, eta horregatik abstenitu zela.\nJose Aranako zirkulazioa\nLete eta Sorautzen arteko lanengatik, plaza aurreko errepidea autobusentzat eta kamioientzat ireki dute, bi noranzkoetara, eta autoek bide hori ez erabiltzeko dei egin dute. Izan ere, autoak goranzko edo beheranzko noranzkoetan joaten dira, eta dagoeneko neurriak hartzen ari direla adierazi zuen alkateak.